text:
قاتیللر - چارلز بوکووسکی
قاتیللر - چارلز بوکووسکی
چئویری: آزاد یاشار
کؤچورن: عباس ائلچین
هارری یوک قاتاریندان تزهجه ائنمیشدی و آلامئدا یولویلا پئدرونون یانینا، بیر فینجان اوجوزواری قهوه ایچمگه گئدیردی. سحرین گؤزو تزهجه آچیلسا دا، پئدرونون اؤز دوکانینی عادتن ساعات 5-ده آچدیغینی او، یاخشی خاطیرلاییردی. جمعی بئش سئنت اؤدمکله اورادا نینکی بیر، حتّی ایکی ساعات دا اوتورماق اولوردو. و دوشونمک. هارادا و نهیی دوز، نهیی ایسه یانلیش ائتدیگینی صاف-چوروک ائتمه ایمکانی قازانیردین اورادا.
پئدرونون دوکانی آچیق ایدی. قاباغینا بیر فینجان قهوه قویان مئکسیکالی قیز اونو اصل اینسان کیمی سوزدو. حیاتین هر اوزونو گؤرموشدو بو قول و سویوشیرین قیز ایدی. بئله دئیک ده - خئیلی سویوشیرین قیز ایدی. اصلینه قالاندا ایسه، قادینلارین هامیسی رئال تهلوکه منبعییدیر. حیاتداکی هر شئی آداما تهلوکه ساچیر. ایندی او، واختیله بیریسیندن ائشیتدیگی شخصی بیر قناعتی خاطیرلادی: حیاتین اؤزو تهلوکهلردن عیبارتدیر.
هارری کئچیب، کؤهنه ماسالاردان بیرینین آرخاسیندا اَیلشدی. بورانین قهوهسینه سؤز اولا بیلمزدی. جمعی اوتوز یاشین ایچینده اولسا دا، حیاتینی نؤقتلهمیشدی آرتیق. قهوهسینی اودوملایاراق، واختیله نهیی یانلیش، نهیی دوغرو ائتدیگینی خاطیرینده جانلاندیریردی ایندی. هر شئیدن - سیغورتا هنگاملریندن ده، خیردا کابینئتلردن ده، یوکسک شوشهلی عاغیللاردان دا، ائله موشتریلردن ده جانا ییغیلمیشدی او. آروادینا خیانت ائتمکدن، کاتیبهلری لیفتده، وئستیبولده الـلهمکدن ده زینهارا گلمیشدی. میلاد و یئنی ایل بایرامی شنلیکلریندن، دوغوم گونو مجلیسلریندن، یئنی ماشین، مئبئل، حتّی قاز، سو، ائنئرژی اوچون اؤدمهلردن ده، اینسانین ان موختلیف طلباتلارینی قارشیلایان هر شئیدن ظنی-زهلهسی گئدیردی اونون.
ان اول هر شئیی، بوتون ایش-گوجونو صیرف بئزدیگی اوچون بیر کنارا آتمیشدی. آز سونرا ایسه بوشانما مسلهسی گوندهمه گلدی، بونون آردینجا او، ایچکییه قورشاندی و قفیلدن اورتالیقدان قئیب اولدو. آرتیق هئچ نهیی یوخ ایدی و ایندی آنلاییردی کی، لوتون بیریسی کیمی یاشاماغین اؤزو ده خئیلی غلیظ مسله ایمیش. بو دا بیر باشقا جور یوکموش. کاش بونلارین آراسیندا، هم ده نیسبتن مانعهسیز بیر یول اولایدی. آخی، عادتن اینسان ایکی شئی آراسیندا سئچیم ائلهییر: یا اؤزونو اودا-کؤزه وورور، یا دا صیرف آوارالانماغا اوستونلوک وئریر.
اؤزو کیمی، یعنی بئش سئنته بیر فینجان قهوه آلان بیریسی کئچیب، دوز قارشیسیندا اَیلشنده هارری باشینی قالدیرمالی اولدو. بو آدام تخمینن قیرخ یاشلاریندایدی. هارری کیمی اونون دا اَیین-باشی تؤکولوردو. داماغینداکی سیقارئتی یاندیران بو حریف باخیشلارینی هارریدن چکمیردی.
- نه وار، نه یوخ؟
هارری دیللندی:
- عجب سوالدیر.
- حاقلیسان.
قهوهلرینی ایچمگه داوام ائلهدیلر.
- ماراقلیدیر، اینسانلار بئله یئرلره نئجه گلیب چیخیرلار، هه؟
- هه-ه-ه، - دئیه هارری تصدیقله دی.
- یئری گلمیشکن، بونا بیر احتییاج وارسا، آدیم اویلیامدیر.
- منیمکی ایسه هارری.
- منی «بیلل» ده چاغیرا بیلرسن.
- من راضی.
- اوزونه باخانا ائله گلیر کی، سن گئدیب-گئدیب نیینسه لاپ آخیرینا چیخمیسان.
- من سادهجه قیرمانج یئمکدن یورولموشام. لاپ ایت کیمی الدن دوشموشم.
- هارری، یئنیدن جمعیته دؤنمک ایستیردین؟
- یوخ، اصلا. ایندی داها چوخ بو دوشدوگوم دورومدان سییریلیب چیخماق آرزوسوندایام.
- حالبوکی سن جانینا دا قییا بیلردین.
- او هئچ ده.
بیلل دئدی:
- بورا باخ، اگر هارادانسا، هم ده قیسا واختدا الیمیزه بیر آز ناغد پول کئچیرسک، روحوموزو گئن-بول اَیلندیره بیلریک ها!
- نییه ده اولماسین؟ آما نئجه؟
- ائ-ائ-ائ، آنجاق بیر آز ریسکه گئتمهلیییک.
- مثلا، نئجه؟
- اوللر من ائو سویوردوم. قازانجلی ایشدیر. یاخشی بیر اورتاغا ایندی یامانجا احتییاجیم وار.
- ائله ایسه دانیشدیق. من دئمک اولار کی، هر شئیه راضییام. اونسوز دا حیاتدان بئزیب-اوسانمیشام: قاینادیلمیش پاخلادان دا، بویات قوغاللاردان دا، هر جور میسسییالاردان دا، تانری حاقدا موعیظهلردن ده، خورولتولاردان دا…
بیلل دئدی:
- ایندی اساس مسله - بو ایشی گؤره جگیمیز یئره گئتمکدیر.
- منده ایکی دوللار وار.
- او دا یئتر. گئجه یاری گؤروشوروک. کارانداشین نئجه، وار؟
- یوخ.
- گؤزله. گئدیب، بونلاردان ایستهییم.
بیر قلم قیریغی تاپیب، گئری دؤندو. سالفئتی گؤتوروب، اوستونده نهلرسه جیزدی، قارالادی.
- بئوئرلی-هیللزه گئدن آوتوبوسا مینیب، سوروجویه دئ کی، سنی اورادا ائندیرسین. دوشندن سونرا شیمال طرفه اوز توتوب، ایکی محللهنین تا آخیرینا قدر گئت. اورادا سنی گؤزلهیهجگم. گلهبیلهجکسن؟
- گلرم.
- آرواد-اوشاغین نئجه، وار؟ - دئیه بیلل خبر آلاندا هارریدن:
- وار ایدی، - جاوابی گلدی.
***
او گئجه هاوا سویوق ایدی. آوتوبوسدان ائنن هارری شیمالا طرف گئتمکله ایکی محللهنی گئریده قویدو. ظولمتدن گؤز-گؤزو گؤرموردو. بیلل اؤزو بوکدوگو تنبکینی توستولتمگینده ایدی. هم ده گؤرونن یئرده یوخ، ایری بیر کولون آردینا دورموشدو.
- سالام، بیلل.
- سالام، هارری. هه، پوللو بیر ایشه گیریشمگه حاضیرسان؟
- هه.
- چوخ یاخشی. من بورالاری یاخشیجا آراشدیرمیشام. دئیسن، زنگین بیر ائو ده تاپمیشام. دیگر ائولردن آرالیدا تیکیلیب. اوندان اطرافا پول قوخوسو یاییلیر. قورخمورسان کی؟
- یوخ. قورخمورام.
- الا. اوندا دیقتینی توپلا و آردیمجا گل.
بیلل سکی ایله بیر محلله نی کئچیب، دیگرینین یاریسینا قدر گئتدی. هارری ده کؤلگه کیمی اونون آردینجا دوشموشدو. سونرا بیلل کوللارین آراسیندان کئچیب، خیردا نوهور طرفه بورولدو. آرخا طرفدن یاناشدیقلاری ایری ائو ایکیمرتبهلی ایدی. بیلل آرخا پنجرهنین یانینی کسدیردی. بیچاقلا پنجرده کی تورو دلندن سونرا اطرافی دینلهدی. هندوره اصل مزارلیق سوکوتو چؤکموشدو. تور وورولان چرچیوه نی یئریندن اویناتماقلا یوخاری قالدیردی. بیر خئیلی اونونلا اللشدی. هارری آرتیق اؤزونو دانلاماغا باشلامیشدی: «ایلاهی! یقین خام اوغرودور بو. یا دا پسیخین بیریسیدیر».
بو واخت پنجره آچیلدی و بیلل اؤزونو ایچری سالدی. قارانلیغا رغمن، هارری پنجره دن سیویشمگه چالیشان اورتاغینین یانبیزلارینی نئجه بورجوتدوغونو دا سئزدی. «عجب مزهلیدیر! - دئیه دوشوندو. - هئچ کیشی خئیلاغی دا بو ایشله مشغول اولار؟!»
بیلل ایچریدن پیچیلدادی:
- ایچری کئچ.
هارری ده ایچری دالدی. ائودن حقیقتن پول و جیلالی مئبئل قوخوسو گلیردی.
- آمان آللاه، بیلل. باخ، آنجاق ایندی جانیمی آنلاشیلماز قورخو حیسّی بورودو و بونون معناسیز بیر ایش اولدوغونو آنلادیم.
- سسینی باشینا آتما. اؤزون دئمیردین کی، سودا بیشن پاخلادان بئزمیسن؟
- دئییردیم.
- اوندا کیشی اول.
بیلل آغیر-آغیر سیییرمهلری آچیب، اورادان قامارلادیقلارینی جیبلرینه دورتوشدوردوگو مودتده هارری اونون بؤیرونده کیریمیشجه دورموشدو. هر حالدا بورا یئمک اوتاغییدی، چونکی بیللین جیبینه سوخدوغو اشیالار قاشیق، چنگل و بیچاق ایدی.
هاررینی فیکیر گؤتوردو: «اگر بونلاری ساتساق، گویا الیمیزه نه قدر پول کئچه جک کی؟!» بیلل ایسه گوموش اشیالاری گؤدکچهسینین جیبلرینه ییغماغینا آرا وئرمیردی. آرادا بیچاغین بیری الیندن یئره دوشدو. دؤشمه سرت ایدی، خالی سریلمهدیگیندن چوخ دقیق و آشکار جینگیلتی قوپدو.
- کیم وار اوردا؟
بیلل و هارری نفسلرینی قیسیب، یئرلرینده قورودولار.
- من دئدیم: «کیم وار اوردا؟»
سونرا بیر قیز سسی ائشیدیلدی:
- نه اولوب ائله، سئیمور؟
- قولاغیما بیر سس دَیدی. یوخودان دا او سسه اویاندیم.
- اوف، اوف، یات، یات.
- یوخ. من دقیق نسه ائشیتدیم.
اولجه چارپایینین جیریلتیسینی، آردیندان ایسه کیشینین آددیم سسلرینی دویدو هارری. قاپینی آچان او آدام ایندی اونلارلا بیرلیکده یئمک اوتاغیندا دایانمیشدی. 26 - 27 یاشلارینداکی بو کئچیساققاللی و اوزون ساچلاری اولان جاوانین اَینینده پیژاما واردی.
- وای، ایبنهلر، دئیین گؤروم، ائویمده نه ایتینیز آزیب، هه؟!
بیلل هاررییه طرف چؤنوب، دئدی:
- یاتاق اوتاغینا گئت. چوخ یقین اورادا تئلئفون وار. قویما قیز بیر یئره زنگ ائلهسین. بونون درسینی اؤزوم وئرجگم.
هارری یاتاق اوتاغینا طرف یوللاندی، قاپینی تاپیب، ایچری گیرنده اورادا جاوان، 23 یاشیندا ساریشین بیر قیزلا راستلاشدی. یاراشیقلی گئجه پالتارینین آلتیندا قیزین ممهلری آهنگله ییرغالانیردی. بؤیرونده کی تومبانین اوزرینده تئلئفون اولسا دا، قیز هلهلیک هارایاسا زنگ ائلهمگی عاغلینا دا گتیرمیردی. یاتاغیندا اوتورموشدو، دهشتدن الییله آغزینی قاپامیشدی.
هارری اونا تپیندی:
- سسینی چیخارتسان، گبردرم.
باشینین اوستونو کسدیردیگی قیزا گؤز قویدوقجا هارری اؤز آروادی باره ده دوشونوردو: او، هئچ واخت بو دیلبر قدر جان آلیجی اولمامیشدی. هاررینی تر باسدی، باشی گیجللندی. قیزلا گؤز-گؤزه قالدیغیندان ایدی یقین.
هارری چارپایینین کناریندا اوتوردو.
- آروادیما توخونما، یوخسا سنی گبردرم!
بیلل اونو تزهجه یاتاق اوتاغینا چکیب گتیرمیشدی. کیشینین قولونو گئری قانیران بیلل بیچاغی اونون اونورغاسینا دیرمیشدی.
- قورخما، هئچ کس سنین آروادینا بیر شئی ائلهمهیهجک. یئتر کی، سن او ایی وئریب، اییلنن پوللارینین یئرینی دئ، بیز ده خوشلوقلا چیخیب گئدک.
- من آخی سیزه دئدیم کی، نهییم وارسا، هامیسی پولقابیمدادیر.
بیلل اونون قولونو داها سرت بوردو و بیچاغی بیر آز دا درینه یئریتدی. کیشی آغریدان اوزونو بوروشدوردو.
بیلل سوروشدو:
- قیزیللار هارادادیر؟ اونلارین یئرینی گؤستر.
- یوخاریدادیر…
- یاخشی. اوندا بیرلیکده یوخاری قاتا چیخاق!
هارری باخیشلارییلا اونلاری اؤتوردو. سونرا گؤزلری تکرار قیزا زیللندی، هئچ قیز دا او آرا باخیشلارینی اوندان آییرمیردی. گؤی گؤزلرینین ببکلری قورخودان بؤیوموشدو.
هارری تکرار قیزا تپیندی:
- چیغیریب ائلهمه، یوخسا، باخ، دوز سؤزومدور: سنی حقیقتن اؤلدوررم!
قیزین دوداقلاری سیریدی. اونلار سولغون پمبه رنگده ایدیلر. گؤزلهنیلمهدن یاد کیشینین دوداقلاری اونلارا توخوندو. اونون ساچ-ساققالی قیزین اوزونو دالاییر، عوفونتلی نفسی اورگینی بولاندیریردی. ظریف و بیاض تنلی قیزین باشینی اوووجلاریندا توتان کیشی گؤزلرینین ایچینه باخاراق اونا دئدی:
- سن قانجیقسان! هه، هه، لعنته گلمیش سورتوکسن!
بونون آردینجا قیزی تکرار، آما بایاقکیندان داها قابا شکیلده اؤپدو. سونرا هر ایکیسی یاتاغا سرهلندی. اللرییله قیزی گؤودهسینه سیخدیغی اوچون او، آیاققابیلارینی چیخارماقدان اؤترو آیاقلارینی یئللهمگه مجبور اولدو. داها سونرا عئینی اوصوللا شالوارینی سویونماغا، اونون منگنهسیندن قورتولماغا جهد گؤسترنده ده، قیزی بیر آن بئله بوراخمادی، اؤپوب-اوخشادی:
- قانجیغیم، لعنته گلمیش قانجیغیم…
- آه، یوخ! ایلاهی پروردیگارا، یوخ! آروادیما توخونمایین، اجلافلار!
اونلارین نه واخت گئری دؤندوگوندن هارری بیخبر ایدی. جاوان ار سسینی باشینا آتمیشدی. سونرا بیر خیریلتی گلدی هاررینین قولاغینا. کرکینمگینه آرا وئریب، گئرییه بویلاندی. بوغازی کسیلن جاوان یئره سرهلنمیشدی، قانی ایسه بللی فاصیلهلرله پارکئته سیچراماقدایدی.
هارری چیغیردی:
- سن اونو اؤلدوردون!
- آخی، او، باغیریردی.
- اونو اؤلدورمهیه ده بیلردین.
- سن ده اونون آروادینی زورلامایایدین.
- من قادینی هله زورلاییب-ائلمهمیشم، آما سن آرتیق اونون ارینی گبرتدین.
بو سفر قادین شیون قوپارتدی. هارری اونون آغزینی الییله قاپادی و سوروشدو:
- ایندی نئیله یک؟
- بونو دا ائلهجه. شاهید قالماسین.
هارری دیللندی:
- منیم بونا الیم قالخماز.
بیلل دئدی:
- اوندا من اؤلدوررم.
- آما بو جور متاهی دادماماق باغیشلانماز گوناه اولاردی.
- ائله ایسه بویور، داد.
- سن اونون آغزینی بیر شئیله یومسانا.
بیلل دیللندی:
- او باره ده آرخایین اول.
سیییرمهدن چیخارتدیغی شرفی او، قادینین آغزینا دورتدو. سونرا بالیشاوزونو زولاقلار شکلینده جیریب، شرفین اوستوندن باغلادی.
- هایدی، ایشینی گؤر، - دئدی بیلل.
قیز آرتیق دیرنمیردی. دئیه سن، شوک وضعیتینه گیرمیشدی.
هارری ایشینی بیتیرندن سونرا، بیلل اونون یئرینی توتدو. هارری اورتاغینا گؤز قویوردو. باخ، بئله ها. تاریخ بویو بئله اولوب. ایشغالچی اوردو هر شئیدن اول یئرلی قادینلارا تجاووز ائدیب. ایندی بیلل ایله او دا ایشغالچی قوشون کیمی بیر شئی ایدی.
بیلل چارپاییدان ائنرکن:
- هئچ واز کئچیلهسی جان دئییلمیش ها! - دئدی.
- بورا باخ، بیلل، گل، بونو اؤلدورمهیک.
- یوخ، گئدیب بیزی ساتار. شاهیددیر آخی.
- اگر جانینا قییماساق، او دا بیزی شرلهمز. بئله داها دوغرو اولار.
- شرلهیر. من اینسان اؤولادینا یاخشی بلدم. سونرادان گئدیب بیزی ساتاجاق.
- اونا وئردیگیمز بو حظّه گؤره نییه گئدیب بیزی ساتمالیدیر کی؟
بیلل دئدیگینده دوردو:
- من ده ائله اونا گؤره دئییرم کی، موطلق بیزی ساتاجاق. نییه بونا ایمکان تانییاق، آخی؟!
- گل، اوندا اؤزوندن سوروشاق. اونونلا دانیشاق. بو باره ده فیکرینی اؤیرنک.
- ایندی اونون نهلر دوشوندوگونو من یاخشی بیلیرم. بو دقیقه اونو گبردهجگم.
- سن جانین، بیلل، لازیم دئییل. گل، هر شئیی نئجه وارسا، ائله ده ساخلایاق.
- نئجه وارسا، ائله ده ساخلایاق؟! بوتون بونلاردان سونرا؟! چوخ گئجدیر. اگر سن بیر آزجا اؤزونه حاکیم اولسایدین و قاباغینداکی او شوغریبی هارا گلدی دورتمهسهیدین…
- بیلل، قییما اونا، من… باخا بیلمیرم…
- اوزونو یانا توت.
- بیلل، یالواریرام سن…
- سنه دئمهدیم اوزونو یانا توت، آی آناسی گؤیچک!
هارری اوزونو یانا چئویردی. قیزین هئچ جیققیری دا چیخمادی. آرادان بیر نئچه دقیقه اؤتدو.
- بیلل، ایشینی بیتیردین؟
- هه. ایندی دؤنوب، باخا بیلرسن.
- ایستهمیرم. گئدک. گئدک بورادان.
اونلار ائله همین پنجره دن ده باییرا چیخدیلار. هاوا لاپ آیازلامیشدی. ائوین کؤلگهلی طرفییله ایرهلیلهییب، سارماشیقلی چپردن او بیری اوزه کئچدیلر.
- بیلل؟
- ندیر؟
- کئفیم یامانجا دورولدو، ائله بیل هئچ نه اولماییبدیر.
- اولوب، اششی، اولوب.
گئرییه، آوتوبوس دایاناجاغینا قاییتدیلار. گئجهلر سرنیشینلر سئیرلدیگیندن بلکه ده آوتوبوسو بیر ساعات گؤزلهمک لازیم گلهجکدی. دایاناجاقدا دوروب، بیر-بیرینین اوست-باشینا گؤز قویوردولار کی، بیردن قان ایزی-فیلان اولار. آما غریبه دیر: هئچ یئرلرینده قاندان اثر-علامت یوخ ایدی. بوندان تام امین اولاندان سونرا آداما بیر تنبکی بوکوب، توستولتمگه باشلادیلار.
قفیلدن بیلل اؤز تنبکی سینی یئره توپوردو:
- له-ه-نت سنه، کور شئیطان!
- نه اولدو کی، بیلل؟
- بیز او حریفین پولقابیسینی گؤتورمگی اونوتدوق!
هارری دیللندی:
- اه، سنین ده لاپ بئترینی!..


c: text/html

text:
اوتایدا یاریم قالیب
دیندیرمه یین قان آغلییار گؤزلریم
گوجدن دوشوب طاقت سیزدیر دیزلریم
قولاغیندان هله گئتمیر سؤزلرین
اوتایدا یاریم قالیب ، یازیم باهاریم قالیب
اؤلدورور بو درد منی ، بیر گول جوالیم قالیب
عاشیق اولموشدوم او گول جمالینا
گؤره سن اودا سالیرمی یادینا
سون نفسده دئیین چاتسین دادیما
اوتایدا یاریم قالیب ، یازیم باهاریم قالیب
اؤلدورور بودرد منی ، بیر گول جمالیم قالیب
آی « زلفیه » سورما منینم حالیمی
فلک قیردی داماریمی قولومو
قدر که سدی یارا گئدن یولومو
اوتایدا یاریم قالیب ، یازیم باهاریم قالیب
اؤلدورور بو درد منی ، بیر گول جمالیم قالیب
عاشیق زولفیه
Filed under: آذربایجان ادبیاتی Azərbaycan ədəbiyati Etiketlənmiş: | ماهنی,یاریم,آیریلیق,سئوگی,عاشیق زولفیه

robotstxt: allowed

filter: keep


text:
حاجی رضوان [حاجی ریضوان]
ای منیم داغلاروم واقاروم جانوم [ائی منیم داغلاریم، ویقاریم، جانیم]
ای گوزل آق داشله حاجی رضوانوم [ائی گٶزه ل آغ داشلی حاجی ریضوان′یم]
طوفان ویره بیلمز سیزلره تکان [توفان وئره بیلمه ز سیزلره تکان]
بولوتلار ایله ییب باشیندا مکان [بولوتلار ائیله ییب باشیندا مکان]
....
[حاجی ریضوانHacı Rizvan ]
حاجی رضوان
حاجی رضوان جیرانلاری گلنده [حاجی ریضوان جئیرانلارین گله نده]
مقبره نی تورپاخلارون الی انده [یاتیرینین تورپاقلارینی اله یه نده ]
سوت ساقدوروب اونه پالچوخ ادنده [سوت ساغدیریب اونو پالچیق ائده نده ]
گوزل ایاخلارلا اونه یوغورسون [گٶزه ل آیاقلارلا اونو یوغورسون ]
سونرا سنین مقبره نی یاپولسون [سونرا سنین یاتیرین یاپیلسین ]
سیل بولاغه ذیگیللره سیلاندا [قایان بولاغی زیییللری سیله نده]
سولار ویستان بولاغوندان آخاندا [سولار ویستان بولاغیندان آخاندا]
پوینا تره دوره سینده چیخاندا [یارپیز تره سی چئوره سینده چیخاندا]
بیز گلردیک زیارته حاج رضوان [بیز گله ردیک گٶروشه حاج ریضوان ]
بیز چیخردیک سیاحته حاج رضوان [بیز چیخاردیق گزینتییه حاج ریضوان ]
چولده یلمیک زاد یریندن چیخاندا [چٶلده یئلمیک نمه یئریندن چیخاندا]
توکلوجه داغدا گول ایدن زاماندا [توکلوجه داغدا چیچکله نه ن چاغدا]
توله کچلین ریشه سی دولاندا [توله کچلین کٶکو دولاندا] [٥]
بیز گلردیک زیارته حاج رضوان [بیز گله ردیک گٶروشه حاج ریضوان]
بیز چیخردیک سیاحته حاج رضوان [بیز چیخاردیق گزینتییه حاج ریضوان]
گدیگی اوچ بویوک پیچه واریده [گدییین اوچ بٶیوک دٶنگه سی وار ایدی]
او پیچ، دولانماقا چوخ دا دار ایده [او دٶنگه، دولانماغا چوخ دا دار ایدی]
سواره یا پیاده نابار ایده [اوراتلی یا یایا دارقینج ایدی] [٦]
بیز گلردیک زیارته حاج رضوان [بیز گله ردیک گٶروشه حاج ریضوان]
بیز چیخردیک سیاحته حاج رضوان [بیز چیخاردیق گزینتییه حاج ریضوان]
ورد دلیگه [ورد دلیییVərd Dəliyi ]
ورد دلیگه هاواسونا گلمیشدیک [ورد دلییی هاواسینا گلمیشدیک]
اونی صاف تیز قیه سینه چیخمیشدیک [اونون دوز، یالمان قایاسینا چیخمیشدیق]
بیر قیه دن سیریلیب و دوشموشدیک [بیر قایادان سییریلیب و دوشموشدوق]
اوندان سورا قار قالانه گورموشدیک [اوندان سونرا قارقالان′ی گٶرموشدوک ]
چیخیب بیر آز اوردا نفس آلموشدیک [چیخیب بیر آز اوردا سولوق آلمیشدیق]
قارقالاندا مینلر گوگرچین وارده [قارقالاندا مینلر گٶیه رچین واردی]
ایاق آسته خلوار خلوار کووایده [آیاق اوسته خالوار خالوار تزه ک ایدی] [٧]
چیخیب اوردان بوووس یولون گوزلردیک [چیخیب اورادان بووس یولونو گٶزله یه ردیک]
بیر موتورچون گدیگه جک ایزلردیک [بیر موتورچون گدییه جه ک ایزله ردیک]
باخا باخا گیددیم قدیم زامانا [باخاباخا گئتدیم اسکی چاغا]
عالام دیزه م گیلنن گلمیشدیک داغا [خالام ؟، تئیزه م گیلنه ن گلمیشدیک داغا]
اششکلره یوکلیییب و مینمیشدیک [ائششه کلری یوکله ییب و مینمیشدیک ]
خرره آغاج ایاقینده دوشموشدوک داغداغان آغاجی آیاغیندا دوشموشدوک] [٨]
ابوالحسن بیزیم چرخه گوتورده [ابیلحسن بیزیم یئل آتینی گٶتوردو]
اونا مینیب بیردن اوزون ایتیرده [اونا مینیب بیردن اٶزون ایتیردی ]
چرخ الیندن چیخده، کوچیه قاشده [یئل آتی الیندن چیخدی، گئچییه قاچدی]
یره دوشده، آغزه قانا بولاشده [یئره دوشدو، آغزی قانا بولاشدی ]
بتول باجی باشوندا چوخ آغلاده [بتول باجی باشیندا چوخ آغلادی ]
بیزه بیر جیغیرده، قارقوش ایلده [بیزه بیر چیغیردی، قارقیش ائیله دی ]
منیم شانسوم اوزومدن تیزتر گیدر [منیم اوتوموم اٶزومدن یئیین ره ک گئده ر]
کیم منیم دادام جوابونه ویرر؟ [کیم منیم دده مین یانیتینی وئره ر؟]
[یئل آتیYel Atı ]
(دوچرخه)
دوچرخه نین دوشققه سی سیننده [یئل آتینین ؟ سی سیناندا] [٩]
اکبر قارداش گلیب اونه گورنده [اکبر قارداش گلیب اونو گٶره نده ]
دادام بیزه او تقصیره اولدورار [دده م بیزی او سوچا اٶلدوره ر]
آمما اکبر اونی گیزلین دوزالدار [آنجاق اکبر اونو گیزلین دوزه لده ر ]
دوچرخه ده بیزه داستان اولموشده [یئل آتی دا بیزه سورچک اولموشدو]
ذبیح عزت اونا حیران قالموشده [ذبیح عیززت اونا چاشقین قالمیشدی]
اکبر هرگون اونا بیر زاد تاخارده [اکبر هر گون اونا بیر نمه تاخاردی]
پول دادامی جیبلریندن چیخارده [آقچا دده مین یانجیقلاریندان چیخاردی]
بیر گون تزدن دادام چرخه گوتورده [بیر گون ائرکه ندن دده م یئل آتینی گٶتوردو]
باخده گورده یول گیدمیره، اوتورده [باخدی گٶردو یول گئتمیری، اٶتوردو ]
اکبر چرخه بیرجه قوفول وورموشده [اکبر یئل آتینا بیرجه ایشگیل وورموشدو]
داد ایلدی، او یوخودان دورموشده [چیغیردی، او یوخودان دورموشدو]
ساره کیلید اکبر داداما ویرده [ساری آچاری، اکبر دده مه وئردی]
دادام قوفله آچده، گنه جیغیرده [دده م قیفیلی آچدی، گنه چیغیردی]
قوفله چرخدن سوکده، قیراقا آتده [قیفیلی یئل آتیندان سٶکدو، قیراغا آتدی]
ویرده منه، ذبیح گیله یوللاتده [وئردی منه، ذبیح گیله یوللاتدی]
ذبیح گیله بیر کوچه دن گیچردیم [ذبیح گیله بیر گئچیکدن گئچه ردیم]
ایکی دانا بویوک ایتدن قورخادوم [ایکی سانی بٶیوک ایتدن قورخاردوم]
بیره مشه مامود قارا ایتیندن [بیری مش مامودون قارا ایتیندن]
بیره عابباس گیلی، داما باخاردوم [بیری عابباس گیلین، داما باخاردیم]
من قوفوله عزت گیله آپاردوم [من قیفیلی عیززت گیله آپاردیم]
شرم ایلیه اونه دالیا وردیم [اوتاناراق اونو دالییا ووردوم]
دادام چرخه مینیب کدلره گیدده [دده م یئل آتینا مینیب کندلره گئتدی]
اکبر عزا توتده، قاپونه وورده [اکبر یاس توتدو، قاپینی ووردو]
[دایی اوغلولاریم Dayıoğlularım ]
(پسر دایی هایم)
من و ناصر، حسین اینان مینمیشدیک [من و ناصیر، حوسئین اینه ن مینمیشدیک]
قارا موتورونان داغا گیدمیشدیک [قارا موتورونان داغا گئتمیشدیک]
موتوره حاجی ایپک گیله قویموشدیک [موتورو حاجی ایپه ک گیله قویموشدوق]
اوردان یرده بیز ویستانا چیخمیشدیک [اوردان یئرده بیز ویستان′ا گئتمیشدیک]
حسین بیردن قیه لردن سیریلده [حوسئین بیردن قایالاردان سییریلدی ]
سیریلدی و ال ایاقی قیریلده [سییریلدی و ال آیاغی قیریلدی ]
یددی سککیز متیر دوشده جیغیرده [یئددی سککیز مئتیر دوشدو، چیغیردی ]
داش تورپاغی شیرین دیلده سوگورده [داش تورپاغی سوچون دیلده سٶیوردو]
حسین داغدان دوشده، یولدان قیددیک [حوسئین داغدان دوشدو، یولدان قاییتدیق ]
آخسیا آخسیا تکیه یه گلدیک [آخسایا آخسایا تکیه یه گلدیک ]
گیددیک یاواش یاواش موتور باشونا [گئتدیک یاواش یاواش موتور باشینا]
میندیک اوچ ترکه له موتور قاشونا [میندیک اوچ تره که لی موتور قاشینا]
گوردیک موتور گازه خراب اولوبده [گٶردوک موتور اوچونو پوزولوبدور]
سیمی قریلیب تکیه سسدن دولوبده [تئلی قیریلیب، تکیه سسدن دولوبدور]
باخ گور نجه بو امانت قالوبده [باخ گٶر نئجه بو بیروووز قالیبدیر]
بیزدن قاباخ باشونا اوشاخ قونوبده [بیزدن قاباق، باشینا اوشاق قونوبدور]
تکیه ده Təkyədə
بیرگون یقیلدیک رفیقلر باهارا [بیر گون ییغیلدیق آرخاداشلار یازا]
هر کس بیر وسیله داغا آپارا [هر کس بیر آراج داغا آپارا]
یحیی، عطا، ذبیح میسگر گلمیشده [یحیا، عطا، ذبیح پاخیرچی گلمیشدی]
بیزیم اکبر منی ده آپارموشده [بیزیم اکبر منی ده آپارمیشدی]
ذبیح بیر گرامافون گتیرمیشده [ذبیح بیر قیرامافون گتیرمیشدی]
بیر ینگه صفحه تهراندان چاتموشده [بیر یئنگی پیلاک تئهران′دان چاتمیشدی]
شب میگون، شب میگون اوخورده ["شب-ی مئیگون"، "شب-ی مئیگون" اوخوردو]
قونشه قیزه بیر قالیچه توخورده [قونشو قیزی بیر قالیچا توخوردو ]
***
بیزیم عم جان موتور هشتاد آلموشده [بیزیم آباقا جان موتور سکسه ن ؟ آلمیشدی] [١٠]
اوغله عبدوللانی دا میندیرمیشده [اوغلو عبدوللانی دا میندیرمیشدی]
گلدی بیزیم قاپویا یاد ایلده [گلدی بیزیم قاپییا، آندی]
منی ده میندیرده دلشاد ایلده [منی ده میندیردی، سئویندیردی]
دالونا دا بیر آغ خورجون آلموشده [دالینا دا بیر آغ خورجون آلمیشدی ]
ایچینه ده ساره فلاکس قویموشده [ایچینه ده ساری فیلاکس قویموشدو]
گیددیک تکیه ده کولگه ده دوشدیک [گئتدیک، تکیه ده کٶلگه ده دوشدوک]
گول قیراقوندا بیز چایولار ایشدیک [گٶل قیراغیندا بیز چایلار ایچدیک ]
سوگود آغاجونی آستوندا اوتدیک [سٶیود آغاجینین آستیندا اوتوردوق ]
چای ایچه رک فلاکسه بیز بوشاددیک [چای ایچه ره ک فیلاکسی بیز بوشالتدیق]
گول ایچینده مرغابیلر اوزورده [گٶل ایچینده اٶرده کلر اوزوردو ]
جوجه لرین اوز دالونا دوزورده [بالالارینی اٶز دالینا دوزوردو]
بیر گوشه دن کریز سویه گیریرده [بیر بوجاقدان آستارخ سویو گیره ردی]
بیر قیز اوخورایا سو دولدورورده [بیز قیز اوخویاراق؟ سو دولدوروردو]
ناهار اوچون نومورتا بیشیرمیشده [آشار اوچون یومورتا پیشیرمیشدی]
کد کره سی اونا قاتوب یمیشده [کند کره سی اونا قاتیب یئمیشدی ]
نه خوشمزه ناهار اوگون بیز ییدیک [نه دادلی آشار او گون بیز یئدیک]
اللریز وار اولسون هر کسه دیدیک [اللرینیز وار اولسون هر کسه دئدیک]
داغا گیدمک Dağa Getmək
باهار، اکین درماقا چوخ قالاندا [یاز، اکین درمه یه چوخ قالاندا]
بیر آز ایشلر یونگول اولان زاماندا [بیر آز ایشلر یونگول اولان چاغدا ]
کندله هامه اششکلره یوکلرده [کندلی هامی ائششه کلری یوکله ردی]
آروات اوشاقونان داغا گیدرده [آرواد، اوشاغینان داغا گئده ردی ]
مشه نقی دوچرخه سین مینه رده [مشه ناقی یئل آتینی مینه ردی]
یولی انین بویون بیردن گیدرده [یولون انینی، بویونو بیردن گئده ردی]
باش یوخاری یولدا رکاب وورارده [باش یوخاری یولدا باساریق ووراردی]
زنگه چالوب قودوقه هورکودرده [زنگی چالیب، قودوغو هورکوده ردی ]
خرمن سورماق [اٶرتکون ساوورماقÖrtkün Savurmaq ]
اهمن بهمن ده یر نفس چکرده [اهمن-بهمن′ده یئر سولوق آلاردی] [١١]
بیز گیدردیک خرمنه باسدوراردیک [بیز گئده ردیک اٶرتکونو باسدیراردیق] [١٢]
ایاقلاردیک و دام داشه سوراردیک [آیاقلاردیق و دام داشی سوره ردیک] [١٣]
یای اولاندا اورا اکین توکردیک [یای اولاندا، اورا اکین تٶکه ردیک ]
اکین بیچماخ تامام باشا گلرده [اکین بیچمک بوتون باشا گله ردی]
خرمنی تپه سی گوگه گلرده [اٶرتکونون تپه سی گٶیه گله ردی]
بیر جوت سغیر قونشودان بورج ایلرده [بیر قوشا سیغیر قونشودان بورج ائیله ردی]
جوته قوشوب خرمنلره سوررده [یووالاغا قوشوب اٶرتکونلری سوره ردی]
بیر ور آچوب اوستونه چان قویاردیک [بیر ور آچیب اوستونه چان قویاردیق]
بیز اوشاقلار اوردا چانا مینردیک [بیز اوشاقلار اوردا چانا مینه ردیک]
یانونا دا بیر خاکانناز آلاردیک [یانینا دا بیر کول آتان آلاردیق]
سغیرلر آغزونا بوخاو ووراردیک [سیغیرلار آغزینا بوخاو ووراردیق ]
سغیر اگر بوغدا ییسه مرگ اولور [سیغیر آبارن بوغدا یئسه، اٶلوم اولور]
گیدر چوخ سو ایچر، جوانمرگ اولور [گئده ر چوخ سو ایچه ر، گنجکن اٶلور]
الیمیزدا بویوک گووران آلاردیک [الیمیزه بٶیوک بیزلانقیج آلاردیق] [١٤]
بوغدا یین سغیره بیز ووراردیک [بوغدا یییه ن سیغیرا بیز ووراردیق]
سغیرلره بابام چاندان آچارده [سیغیرلاری آتام چاندان آچاردی]
سووارماقا بیزه گوله یوللارده [سووارماغا بیزی گٶله یوللاردی ]
بیز ده گوله گیدیب بالوخ توتاردیک [بیز ده گٶله گئدیب، بالیق توتاردیق ]
گج قایدیب اوندان کوتک یییردیک [گئج قاییدیب، اوندان کٶته ک یییه ردیک ]
[ساراب یٶره سی آغیتی Sarab Yörəsi Ağıtı ]
(تعزیه محله سراب)
بیزیم محلله ده شبیه چیخرده [بیزیم یٶره ده اوخشاق چیخاردی]
قیه خانوم یرینه سوپوررده [قایاخانیم یئرینی سوپوره ردی]
بیز آغلاردیک ، دادام ایمام اولارده [بیز آغلاریدق، دده م باشرا اولاردی]
اکبرآقا، ایمام باشون کسرده [اکبر آقا، باشرانین باشین کسه ردی]
کوچه دن بیر گچه شاققه آلاردوم [گئچیکدن بیر گئچی بوینوزو آلاردیم] [١٥]
اله اکبر دییب حمله ادردیم [آللاه اکبر دیییب یوگوروش ائده ردیم]
شیمیر کیمی اوشاخلارا قزاردوم [شیمیر کیمی اوشاقلارا قیزاردیم ]
دادام تکه شیمیرلره ووراردوم [دده م تکی، شیمیرلره ووراردیم ]
قیه ماممد زینب گیریب آغلارده [قایا ماممد زئینب آغلاردی]
مشه رمض حمزه جیگر داغلارده [مشه رمض حمزه باغیر داغلاردی]
از بس او گون مشه رمض آغلاده [او گون مشه رمض او دنلی آغلادی کی]
تامام خلخی گوینون اوگون داغلاده [بوتون ائلگونون گٶیلونو او گون داغلاردی ]
گول ایچه شبیه سی [گٶل ایچی اوخشاغی Göl içi Oxşağı]
بیر ایککی پی گول ایچینه گیدمیشدیک [بیر ایکی یول گٶل ایچینه گئتمیشدیک] [١٦]
اولار شبیه لرینه ده باخموشدیک [اونلارین اوخشاقلارینا دا باخمیشدیق]
آمما بیزیم شبیه آیری شبیه ده [آنجاق بیزیم اوخشاق آیری اوخشاق دی]
بیزیم شیمیر سسه آیری سسیده [بیزیم شیمیر سسی آیری سس ایدی ]
میرز نبو الله اوردا ایمام اولارده [میرزه نبوللاه اورادا باشرا اولاردی]
عزت اوللا سسی میدان دولارده [عیززتوللا سسی، آرالی دولدوراردی]
عل اکبرخان زینب تکی گلرده [عل اکبر خان زئینب تکی گله ردی ]
رباب کیمین اصغرینی بلرده [روباب کیمی اصغرینی بله ردی ]
ایمام آتا مینیب گوزدن ایترده [باشرا آتا مینیب گٶزدن ایته ردی ]
اونه اصغرینان لشگر گوررده [اونو اصغرینه ن اوردو گٶره ردی]
حرمله آدله بیر کافر آتارده [حرمله آدلی بیر اٶرتگه ن آتاردی]
بیر بویوک اوخ بوغازونا دگرده [بیر بٶیوک اوخ، بوغازینا ده یه ردی ]
ایمام آتدان انیب خیمه دالوندا [باشرا آتدان انیب خرگه دالیندا]
اصغرینه تورپاقا تاپشورارده [اصغرینی تورپاغا تاپشیراردی]
آمما بیزیم شبه آیره شبیه ده [آنجاق بیزیم اوخشاق آیری اوخشاق دی]
عزت اوللا سسه قشنگ سسیده [عیززتوللا سسی، قشنگ سسی ایدی]
خیمه لره اوت ووردولار Çadırlara Ot Vurdular
مسجد قاباقوندا شبیه اولارده [یوکونله ک قاباغیندا اوخشاق اولاردی]
او میدانچا ملت اینن دولارده [او آرالجیق ائل گونونه ن دولاردی]
بیر طرف کیشیلر بیر طرف آرواد [بیر یاندا کیشیلر، بیر یان آرواد]
ایپکعلی دامونا دا چیخرده [ایپه ک علی دامینا دا چیخاردی]
اورتادا بیر بویوک خیمه قورولموش [اورتادا بیر بٶیوک خرگه قورولموش]
مسجددن ده آغاج منبر گلرده [یوکونله کدن ده آغاج تومسه گله ردی]
دادام ایمام اولوب منبره چیخده [دده م باشرا اولوب، تومسه یه چیخدی]
آمما شیمیر گلیب خیمه نی یخده [آنجاق شیمیر گلیب، خرگه نی باشینا ییخدی]
نبوللا دا خیمیه اوت وورارده [نبوللا دا خرگه یه اود ووراردی]
ترکه الده اوشاخلاره قووارده [ترکه الده اوشاقلاری قوواردی]
من ده او زامانلار اوشاق اولاردوم [من ده او چاغلار اوشاق اولاردیم]
ایمام خیمه سینده قانا بولاردوم [باشرا خرگه سینی قانا بولاردیم]
خیمه لره اوت ووراندا قاچوردوم [خرگه یه اود ووراندا قاچیردیم]
عاشورادا قیچچیم بیر داشا توتده [اونجادا قیچیم بیر داشا توتولدو]
یخیلدیم و هوشدان گیددیم بیر آندا [ییخیلدیم و باییلدیم بیر قیرپیمدا]
نبی گلیب باشوم اوستونده دورده [نبی گلیب باشیم اوستونده دوردو]
ابن سعد بیر دسته ترکه الینده [ایبن سعد بیر توتام ترکه الینده]
گلیب منیم باشوما های وورورده [گلیب منیم باشیما های ووروردو]
عزیز اصغر منیم دادوما چاتده [سئویملی اصغر منیم هاراییما چاتدی]
یردن قووزاده، یو مسجده گوتده [یئردن قاوزادی و یوکونله یه گٶتوردو]
قیه گوله [قایا گولوQaya Gülü ]
قیه گوله گه لین آتونا میننده [قایا گولو گلین آتینا مینه نده]
اوشاق اودوم، اونون دالونا میندیم [اوشاق ایدیم، اونون دالینا میندیم]
گادومنان دا یحیی گیله گیدردیم [آراسیرا دا یحیا گیله گئده ردیم] [١٧]
پنجره ده آق پرده لر گورردیم [آغیزقادا آغ یاشیرقالار گٶره ردیم]
قیه گوله پرده لره تیکمیشده [قایا گولو یاشیرقالاری تیکمیشدی]
اوستونه ده گول باغچاسه توخموشده [اوستونه ده چیچه ک باخچاسی توخوموشدو]
نچه اوشاق دوغده هیچ بیر قالماده [نئچه اوشاق دوغدو، هئچ بیری قالمادی]
یحیی اوچون سالوم قالان اولماده [یحیا اوچون ساغلام قالان اولمادی]
یحیی دا بیر قز سوماووردان آلده [یحیا دا بیر قیز سوماوور′دان آلدی]
گلده قیه گولینن اووده قالده [گلدی قایا گولوینه ن ائوده قالدی]
قیه گوله جاوان جاوان سوقولده [قایا گولو گنج گنج سولدو] [١٨]
بیر گیجه ده گوزون باغلاده اولده [بیر گئجه ده گٶزونو باغلادی، اٶلدو]
[سنه کچیلیکSənəkçilik ]
کوزه گری
قوربان دایه دامنا دوواخ چکرده [قوربان دایی دامینا دوواق چکه ردی]
عم جانوما ده یانونا آلارده [آباقا جانیمی دا یانینا آلاردی]
تزدندن آخشاما دوواخ اوینرده [ائرکه ن دن آخشاما دوواق اویناردی] [١٩]
تقی بابام باخارده غور وورارده [تاقی آتام باخاردی، دئیینه ردی]
بیزیم بابام کوزه گرلیک ایدرده [بیزیم آتا سنه کچیلیک ائده ردی]
کوزه نه بیر بویوک اوتاقا یه قرده [سنه یی بیر بٶیوک اوتاغا ییغاردی]
اکبر گیدیب کوزه لره ده لرده [اکبر گئدیب، سنه کلری دله ردی]
بابام دلیکلره توتوب گوله رده [آتام دلیکلری توتوب، گوله ردی ]
چولمک چاناق دا اوردا دوزه لرده [چٶلمه ک چاناق دا اورادا دوزه له ردی ]
دووله کوزه کولدور قه ییری لرده [قووا، سنه ک، کولدور قاییریلاردی] [٢٠]
هاموسه دوزه لیب آنبار دولاندا [هامیسی دوزه لیب، ییغاق دولاندا]
کوره ده دوزولوب سورا بی شرده [کوره ده دوزولوب، سونرا پیشه ردی]
[قیرخ قیز ساخلیسی Qırx Qız Saxlısı ]
(پادگان چهل دختر)
سحر اولوب خوروزلار باینییاندا [دان اولوب خوروز بانلایاندا]
ساخساققانلار گلیب ساققوللیاندا [ساخساغانلارگلیب ساققیللایاندا] [٢١]
نه نه م اونا خیره خبر دیندا [ننه م اونا ایییره ک سالیق دییه نده]
اوغلوم تویوندا بوغارسوق آتاندا [اوغلوم تویوندا باغیرساق آتاندا] [٢٢]
اکبر قارداش چل دوختردن گلنده [اکبر قارداش قیرخ قیزدان گله نده]
الین کت آستوندا دالونا قویاندا [الین آرخالیق آستیندا دالینا اویاندا]
قیزلر اونی بوی بوسولونا باخسون [قیزلار اونون بوی بوخونونا باخسین]
اکبره دی قیزیل ساحاتون تاخسون [اکبره دئی، قیزیل چولازیغین تاخسین]
دادام دامنا قارلاره کوریینده [دده م دامدان قارلاری کوره یه نده ]
من کوچه ده سحردن یوریینده [من گئچیکده داندان یورویه نده]
منه باخوب دامنا تقلید ایدیرده [منه باخیب، دامدا یانسیلایاردی]
ابوالمعصیم اونا باخوب گولورده [ابیلمعصیم اونا باخیب گوله ردی]
[قایان تک یاغیشQayan Tək Yağış ]
(باران سیل آسا)
بیر گون ناهار ننه م چورک یاپورده [بیر گون اٶیله ن ننه م چٶره ک یاپیردی]
تننیردن تاززا چورک چاقادورده [تندیردن آجر چٶره ک چیخاردیردی]
بیز ناهارا نومورتا بیشیرمیشدیک [بیز آشارا یومورتا پیشیرمیشدیک]
سوفره سالوب هر زاده گتیرمیشدیک [ترگی سالیب هر نمه یی گتیرمیشدیک]
اکبر آقا شیمیر بیزه گلمیش ده [اکبر آقا شیمیر بیزه گلمیشدی]
او سوفره کناروندا اوتورموشده [او ترگی قیراغیندا اوتورموشدو]
یوخاره چولده بیر زمینه وارده [یوخاری چٶلده بیر تارلاسی واردی]
زمینه اکماقا شریک تاپورده [تارلانی اکمه یه اورتاق تاپیردی]
بیردن بولوت گلدی و شاققوللاده [بیردن بولوت گلدی و شاقییلدادی]
منیم کوچوک زهره مه ده پاتلاده [منیم کیچیک اٶدومو ده پاتلاتدی]
بیر یاقوش باشلاده سیللر کیمی ده [بیر یاغیش باشلادی، قایانلار کیمی ایدی]
انگار دامنان داشدان سیللر آخورده [سانکی دامدان داشدان قایانلار آخیردی]
بیز ناهاری یاروسونه ییمیشدیک [بیز ایکیندی آشین یاریسینی یئمیشدیک]
اکبرآقایه دا بویور دیمیشدیک [اکبر آقایا دا بویور دئمیشدیک]
بیر تیکه ده اکبرآقا ییمه ده [بیر تیکه ده اکبر آقا یئمه دی]
بیر کلمه ده من ییمیرم دیمه ده [بیر دئگی ده من یئمیره م دئمه دی]
کوچه دن بیر نفر بیردن چاقورده [گئچیکدن بیر نفر بیردن چاغیردی]
محکم بیزیم قاپون چالده، باقورده [برک بیزیم قاپینی چالدی، باغیردی ]
اوی موسه ییب سیل کوچه لره آلده [اوی موسه ییب، قایان گئچیکلری آلدی]
تیز یتیشی سو اوویزه یقیلده [ترک یئتیشین، سو ائویزه ییغیلدی ]
دوردیک قاچدیک بیله کولنگه گوتدیک [دوردوق قاچدیق، بئلی، کولونگو گٶتوردوک ]
حاصار قاپسوندا بیر بویوک آرخ آچدیک [هٶرو قاپیسیندا بیر بٶیوک آرخ آچدیق]
قازدیک، تورپاخلاره بیر یانا توکدیک [قازدیق، تورپاقلاری بیر یانا تٶکدوک ]
سیل قاباقون تورپاغونان باغلادیک [قایان قاباغینی تورپاغینان باغلادیق ]
[خودابخشی قایانیXudabəxşi Qayanı ]
سیل خدابخشی
ننه م هنوز ایواندا اوتورورده [ننه م هله آیازلیقدا اوتوروردو]
بیزیم اوچون تاززا چورک یاپورده [بیزیم اوچون آجر چٶره ک یاپیردی]
قاچچا قاچچا گیددیم باباملار گیله [قاچا قاچا گئتدیم آتاملار گیله ]
باخام گورم اورا سیل زاد گلمیه [باخام گٶره م اورا قایان نمه گلمه یه]
او کوچه ده بیر دانا سیلگا وارده [او گئچیکده بیر سانی قایانلاق وار ایدی] [٢٣]
اگرچه سیل یوله اولاردا دارده [گرچی قایان یولو اولاردا دار ایدی]
حاجه راضا باغ دووارون چکمیشده [حاجی ریضا یئمیشلییینه قاناسینی چکمیشدی]
دووار چکوب سیل یولونه توتموشده [قانا چکیب، قایان یولونو توتموشدو]
سیل گلمیشده اوز یولونه آچموشده [قایان گلمیشدی، اٶز یولونو آچمیشدی ]
خولبون خراب اولوب دووار یخمیشده [سواولوغو داغیلیب، قانانی ییخیلمیشدی] [٢٤]
سو نادعلی دووارونا دایانده [سو نادعلی قاناسینا دایاندی]
سو مند اولده، یوخاریا قووزانده [سو بند اولدو، یوخارییا قاوزاندی]
بیر مدتی دووار داوام گتیرده [بیر سوره قانا دیره ندی]
سورا سو اونی گوجونه بیتیرده [سونرا سو اونون گوجونو بیتیردی ]
دوواره سو آلده اله اوستونه [قانانی سو آلدی، الی اوستونه]
یریندن قووزاده، یره یاتودده [یئریندن قاوزادی، یئره یاتیرتدی ]
اوردان چیخدیک، داما یوخاره گیددیک [اورادان چیخدیق، داما یوخاری گئتدیک ]
خدابخشه محله سینه گوردیک [خودابخشی یٶره سینی گٶردوک]
اوردا سویی یولون تنگ ایتمیشدیلر [اوردا سویون یولونو دار ائتمیشدیلر]
هاردا بیله بویوک سیل گورموشدولر [هاردا بئله بٶیوک قایان گٶرموشدولر]
سو قاییدیب اولرینه گیریبده [سو قاییدیب ائولرینه گیریبدیر ]
خدابخشه معله سینه یخیبده [خودابخشی یٶره سینی ییخیبدیر]
بیرامعلی طووله سینه سو گیرده [بایرامعلی آخیرینا سو گیردی]
نچه دانا قویون قوزون اولدورده [نئچه سانی قویون قوزونو اٶلدوردو ]
کلب حسنی دووارلارونه یخده [کلب حسنین هٶرگونلرینی ییخدی]
اطاقلارا گیرده، حاصاردان چیخده [اوتاقلارا گیردی، هٶرودن چیخدی]
هر یره پالچوخلاره دولدورموشده [هر یئره پالچیقلاری دولدورموشدو ]
سیل گیدمیشده، اورا ویران اولموشده [قایان گئتمیشدی، اورا ییخینتی اولموشدو]
آروات اوشاق ناراحت آغلیورده [آرواد اوشاق، دارقینج آغلاییردی]
اللر آچوب یوخاره قارقوشورده [اللر آچیب، یوخاری قارقیشیردی ]
بیزیم تافاقوموز نطر داغولده [بیزیم توفاقیمیز نه تهه ر داغیلدی]
باخ گور قویونلاروم نطر بوغولده [باخ گٶر قویونلاریم نه تهه ر بوغولدو]
اوچ دانا بوغولموش قویون گوروردوم [اوچ سانی بوغولموش قویون گٶروردوم ]
بیرینی بوینوندا مونجوخ سایوردوم [بیرینین بوینوندا مینجیق ساییردیم ]
بو مونجوخله قویون قوربان مالیده [بو میجیقلی قویون، آداق مالییدی ]
سیل آی ناماز، قوربانه ده بوغوبده [قایان آنلاماز، آداغی دا بوغوبدور]
سیل یاغوشی توتلیگینه باشلاده [قایان یاغیشی یئیینلییینه ن باشلادی] [٢٥]
آقایازلاخ دره سیندن داشلاده [آغ آیازلاق دره سینده داشلاندی]
آمما او خولبونه توتانا لهنت [آنجاق او سواولوغونو توتانا قارقیش] [٢٦]
سیل یولونا دووار چکه نه لهنت [سئل یولونا قانا چکه نه قارقیش]
[کوله اودگونوKülə Odgünü ]
کوله چارشانبا
من ایستیرم بوردا بیر پایا قویام [من ایستیره م بورادا بیر دایاناق قویام]
تورکون شعرین درریسینه من سویام [تورکون قوشوغونون دریسینی من سویام]
بوغارسوقون ال دوورونه چولییام [باغیرساغینی ال چئوره سینه چولغایام] [٢٧]
پوف دنگینه پوفلیم و دولیام [پوف دنگینی ؟ پوفله یه م و دولدورام] [٢٨]
کوله چارشانبادا داما چیخاردیک [کوله اودگونونده داما چیخاردیق]
اوچ دورد کومما چوب چیلککه قویاردیک [اوچ دٶرد کوما چٶپ چیله ک ؟ قویاردیق] [٢٩]
بیر دامجه نفت سپردیک اوت ووراردیک [بیر دامجی یئریاغی سپه ردیک، اود ووراردیق]
اوتلار اوستوندن بیر بیر آتتولاردیک [اودلار اوستوندن بیر بیر آتلایاردیق ]
دادام دییر بو ایشلر جایز دگیل [دده م دیییر بو ایشلر تابقین دئییل ]
بیزنده اونا بو سنت ده، دیردیک [بیز ده اونا بو گله نه کدیر دیییردیک ]
ننه م اته گینده فرخه گتیرده [ننه م اته یینده فرخی؟ گتیردی] [٣٠]
چنگه چنگه قارا فرخه یی یردیک [توتام توتام قارا فرخی ؟ یییه ردیک]
مامود بولاغیMamud Bulağı
مامود بولاغی دره سه هارداده؟ [مامود بولاغی دره سی هاردادیر ]
قوش دره نی بو یان کنارون داده [قوش دره نین بو یان قیراغیندادیر ]
قوش دره دن بیر سو گلر بیر ورگه [قوش دره سیندن بیر سو گله ر بیر ورگه ] [٣١]
سو آچارلار رعیتچیلر گوللره [سو آچارلار ایرقاتلار گٶللره ]
دگیرمان دره سیندن سیل چوخ گلر [ده ییرمان دره سیندن قایان چوخ گله ر ]
گوللری آرخونه اوردا سیندیرر [گٶللرین آرخینی اورادا سیندیرار]
سیلاب گلیب گیچر گیدر یولونا [قایانسو گلیب گئچه ر، گئده ر یولونا]
گللر آرخونا شین ماسا دولدورار [گٶللر آرخینا قوم، قاییر دولدورار]
باراتعلی داما چیخر جار چکر [باراتعلی داما چیخار، جار چکه ر ]
آهای ملت قوش دره دن سو گلر [آهای ائلگون، قوش دره دن سو گله ر ]
هرکس بیر بیل آلار بیر دسمال چورک [هر کس بیر بئل آلار، بیر یاغلیق چٶره ک]
رعیت یقیلر قوش درییه گیدر [ایرقات ییغیلار، قوش دره یه گئده ر]
مامود بولاغونی یدده دره سی [مامود بولاغینین یئددی دره سی ]
گوگرچینی، ککلیگی و فره سی [گٶیه رچینی، ککلییی و فره سی ]
چیمنلر ایچینده پوینا تره سی [چمنلر ایچینده یارپیز تره سی]
چومچه قاشوق قوباغانی ببه سی [چٶمچه قاشیق قورباغانین ببه سی ]
من و نورددین و عبدوللا گیددیک [من و نورددین و عبدوللا گئتدیک]
بابام چاقورورده، بیزده ایشیددیک [آتام چاغیردی، بیز ده ائشیتدیک]
اینکلره چیمندلرده بوراخدیک [اینه کلری چمنلرده بیراخدیق]
یاواش یاواش بایورلارا چیخیردیک [یاواش یاواش باییرلارا چیخیردیق ]
اوگون بیر الوان چاناخ تاموشدیک [او گون بیر آلاجا چاناق تاپمیشدیق]
عتیقه بیر چاناخ گمان ایتمیشدیک [بایری بیر چاناق سانمیشدیق]
آستوندا بیر دانا ایلان یاتموشده [آستیندا بیر سانی ایلان یاتمیشدی ]
ایلانا باخ بیز چوخ اوندان قورخموشدیک [ایلانا باخ، بیز چوخ اوندان قورخموشدوق ]
بیر داش گتددیک، چاناق اوستونه ووردیک [بیر داش گتیردیک، چاناق اوستونه ووردوق ]
گمان ایتدیک او ایلانه اولدوردیک [ساندیق او ایلانی اٶلدوردوک]
داش ووردیک و او چاناقه سیموشده [داش ووردوق و او چاناق سینمیشدی]
دیمه او لانجون توسباقا قالموشده [دئمه او ؟ توسباغا قالمیشدی] [٣٢]
او زامانلار بیز لاک پشته سوومزدیک [او چاغلار بیز توسباغانی سئومه زدیک] [٣٣]
بیر داش ووردیک لاک کونه ده سیندیردیک [بیر داش ووردوق قینینی دا سیندیردیق]
[کیکیرگه ییغماKikirgə Yığma ]
کتیرا چینی
گونلر بوغازون تیغ وورموشدولار [گوه نلر بوغازینی اولگوجله میشدیلر] [٣٤]
چیخن کتیراسونه بیز یغیردیک [چیخان کیکیرگه سینی بیز ییغاردیق]
یغیلن کتیرالاره او گون بیز [ییغان کیکیرگه لری او گون بیز]
کوینکلریمیز جیبینه توکوردیک [کٶینه کلریمیزین یانجیغینا تٶکوردوک]
بسکه گزدیک دولاندیک سوسوز اولدیک [او دنلی گزدیک دولاندیق سوسوز اولدوق]
اگیلیب آرخلاردان بوز سو ایچیردیک [اه ییلیب آرخلاردان بوز سو ایچیردیک ]
بیز بیلمه دن کتیرانی توکوردیک [بیز بیلمه دن کیکیرگه نی تٶکوردوک]
تامام کیتیرالاره بیز ایتیردیک [بوتون کیکیرگه لری بیز ایتیردیک]
بابام تقی یانونا بیز قاییددیک [آتام تاقی یانینا بیز قاییتدیق]
اینکلره چیمنلردن یغیردیک [اینه کلری چمنلردن ییغیردیق]
بابام اوردا اوت و علف دریرده [آتام اورادا اوت و یونجا دریردی]
بیز گورنده سکینه دن اوخورده [بیزی گٶره نده سکینه دن اوخوردو]
ای عموجان من سوسوزام دیییرده [ائی آباقا جان، من سوسوزام دیییردی]
ای عموجان سو ایسته رم اوخورده [ائی آباقا جان، سو ایسته ره م اوخوردو]
اوراخچا الینده یونجا بیچیرده [اوراخچا الینده یونجا بیچیردی ]
ای عموجان من العطش دیییرده [ائی آباق جان، من العطش دیییردی]
[١٣٨٣یئنی ایلینین او قارلی گئجه سی1383 Yeni İlinin O Qarlı Gecəsi ]
(آن شب برفی سال نو ۱۳۸۳)
ینگه ایلی باهاروندان بللیده [یئنگی ایل یازیندان بللیدیر ]
بوردان اورا گادومونان اللیده [بورادان اورا اللی آددیم ایدی] [٣٥]
قار گلیب بیر میزان کورک بویوندا [قار گلیب ایریمله بیر کوره ک بویوندا] [٣٦]
قاری بویه متره گلسه اللیده [قارین بویو، مئتره گلسه اللییدی]
هاوا بو بیرام چوخ قاروشوخ اولوب [تنه ک بو بایرام چوخ قاریشیق اولوب]
مسافر زاد چوخلار یولا چیخمایوب [یولچو نمه چوخلاری یولا چیخماییب]
بیر ده که بیرام موحرم قاروشوب [بیر ده بایرام محررم قاریشیب]
مسافرلر هرکس اووونده قالوب [یولچولار هامی ائوینده قالیب]
بیز گلن گیجه چوخ سخت قار گلیرده [بیز گله ن گئجه چوخ آغیر قار گلیردی]
فیریللانورده جاده یه سپیرده [فیریللانیردی، سورله یه سپیردی]
یوله تامام توتوب یول گورسنمیرده [یولو بوتون توتوب، یول گٶرسه نمیردی]
جعده نم نم او قاردا گیزله نیرده [سورله ک یاواش یاواش او قاردا گیزله نیردی] [٣٧]
بیز قورخا قورخا او گیجه یول گلدیک [بیز قورخا قورخا او گئجه یول گلدیک]
یاواش یاواش ایمام پیچین دولاندیک [یاواش یاواش ایمام بوروغون دولاندیق]
سوماووردا یول کاملن ایتمیشده [سوماووردا یول بوسبوتون ایتمیشدی]
قار الینده هرکس اووونه گیتمیشده [قار الیندن هامی ائوینه گئتمیشدی]
اوردان گیچدیک فضل آبادا چاتاندا [اورادان گئچدیک، فضل اووایا چاتاندا]
قار سپیرده داغدان او کد باتاندا [قار سپیردی داغدان، او کند یاتاندا؟] [٣٨]
بیر اتوبوس روبرودان گلیرده [بیر اوتوبوس قانشاردان گلیردی]
گلده گیچده قالدان اونی ایزیده [گلدی، گئچدی، قالان اونون ایزییدی]
بو اوچونجی دفعه یده قاردا قالدیک [بو اوچونجو یولدو، قاردا قالدیق]
یاواش یاواش بو قاره دا آتلاتدیک [یاواش یاواش بو قاری دا آتلاتدیق]
بیر گیجه سی چهل دختردن گیچیردیک [بیر گئجه سی قیرخ قیزدان گئچیردیک]
کرد کوی شهرینده تویا گیدیردیک [کوردکوی اوروندا تویا گئدیردیک]
بیر گیجه ده سمناندا اولان ایللر [بیر گئجه ده سیمناندا اولان ایللر]
همکارونان بیارجمنددن گلیردیک [ایشدشینه ن بیارجمند´دن گلیردیک]
من سوروردم لندرووره مینیردیک [من سوروردوم، لندرووئره مینیردیک]
گیجه میامی شهرینده قالوردیک [گئجه ؟ اوروندا قالیردیق] [٣٩]
هاوا قیشده چوخ متلاطم اولار [تنه ک قیشدا ؟ چوخ اولار]
بی احتیاطلیک آداما زار گلر [ساخینیمسیزلیق یالینیغا ؟ گله ر]
اجل هر یایدا یا هر قیشده گلسه [اٶلوم هر یایدا، هر قیشدا گلسه]
دونیا او گون آدام اوچون دار گلر [دونیا او گون یالینیق اوچون دار گله ر]


text:
Rəhim Şəhriyarı mp3 Albüm getmə qal
رحیم شهریاری دان بیر نئچه گوزل آهنگ
من سنی چوخ سئویرم رحیم شهریاری بی
سنین بوتون ماهنی لاریوا قولاق آسمیشام
عشق اولسون سنه
دونیا دوردوق جا دوراسان
آللاه سنی آذربایجانا چوخ گؤرمه سین
Filed under: آذربایجانی موزیک لر Azərbaycan müzikləri Etiketlənmiş: | getmə qal rehim şehriyari,mp3 آذری,oyna gülüm mp3,rahim shahriari,Rahim shahriyari,Rəhim şəhriyarı,sarı tellər,موزیک های آذربایجانی رحیم شهریاری,یار یار,گله جه یم موزیک,گوزل,گؤزل,گئتمه قال,yar yar mp3,آلبوم گئتمه قال رحیم شهریاری,اونوتدون منی,اوینا گولوم,اسن یللر,اسن یئللر دانلود,تورکی موزیکلر,تک قالدیم آهنگ ترکی آذربایجانی,دانلود موزیک ترکی آذربایجانی,دانلود آهنگ های ترکی رحیم شهریاری,دانلود اوینا گولوم,داونلود گتمه قال,رحیم شهریاری,رحیم شهریاری mp3,ساری تئللر + دانلود


text:
68 ایل او بهاردان و او سئوینج دن كئچدی ؟
68 ایل او بهاردان و او سئوینج دن كئچدی !
حسن راشدی 21 آذر 1392
او گونلری گؤزوموزله گؤرمه سَك ده آتا- آنالاریمیزدان و بؤیوكلریمیزدن ائشیتمیشیك او نشئه لی گونلرین خاطره لرینی . تاریخ ده اؤز صحیفه لرینده ضبط ائدیب او گونلرین خاطره لی حادثه لرینی شیرینلرینی، آجیلارینی دا .
ایكی ایل قاباق ، یئنی ایل تعطیللری گونلرینده، ایلده اولدغو كیمی دوغولدوغوم و یئنی یئتمه چاغلاریما كیمی قوجاغیندا بوی آتیب عطیرلی فضاسیندان نفس آلدیغیم آنایوردوندا و آتا یانیندا ایدیم .
بو گونلرین بیرینده آتامیزلا بیرلیكده موغانشهرده (پارسا آباددا) یاشایان قارداشلارین ائویندن كندیمیزه و آتا ائوینه دؤنمكده ایدیك . بو مسیری گئتمه یه گلیب گئرمی دن كئچیب 30 كیلومتر گئرمی – زاهرا كندیمیزین آراسینی گئتمه لی ایدیك . گئرمی دن یولا دوشنده آتام دئدی ، بو دفعه كندیمیزه گئتمه یه همیشه كی یولدان یوخ باشقا بیر یولدان گئده جه ییك .
آتا گؤستردیگی یول اصلی مسیردن اوزاق ، داغ یولو و عین حالدا یولون چوخو آسفالت اولمامیش یول ایدی ، بو مسیر آسفالت اولماسادا یازین اورتالاریندان سونرا و یای فصلینده اؤز گؤزل طبیعتی ایله صفالی اولور ، آمما یئنی ایلین بایرام گؤنلرینده بو مسیرده ائله بیر صفا اولمور ، ایندی اونون اوجالیقلاریندا قاردا گؤرونوردو .
آتادان یولو نییه بورادان سئچمه سینی نه من و نه قارداشیم هئچ بیریمیز سوروشمادیق ، چونكو حتی بیز یئنی یئتمه - گنج و آتامیز یاری یاش اولدوغو چاغلاردادا آتامیزین سؤزوندن چیخمامیشدیق ، ایندی كی ، منیم 57 و آتامیزین 85 یاشی وار ایدی سؤزونو مطلقا یئره سالمازدیق . دئدیگی مسیره ایكی مینیك ماشینلا و عائله عضولری ایله بیرلیكده داوام ائتدیك .
گئرمی دن سونرا قوزلو و اینی كندلرینی كئچندن سونرا ، سون ایللرده یازین سونلاری و یایین ایستی گونلرینده گئرمی لیلر و اطراف كندلیلرین گزمه لی و بوگونكو دئییم له دئسَك توریستی مكانینا چئوریلَن " داش دیبی " كندینه چاتمامیش ، مسیردن بیر – ایكی كیلومتر قیراقدا و داغلیقدا یئرله شن ، " قره بولاق " كندینه گئتمه یی آتامیز،تكلیف ائتدی !
ایندیه كیمی بیز قارداشلار بو كنده گئتمه میش و اونو یاخیندان گؤرمه میشدیك ، 55- 60 ایل اولارمیش آتامیزدا بورا گلمه میش میش !
. یولو چینقیللی- داشلی اولسادا اورانی گئتدیك ،كندین یاخینلیغی بیر تپه یه چاتدیقدا آتا ، ماشینلارین بورادا دایانماسینی و هامیمیزین یئره دوشمه سینی بیزدن ایسته دی. ماشینلاری دایاندیریب یئره دوشدوك . تپه ایله آز فاصله ده اولان " قره بولاق " كندینی گؤز آلتیندان كئچیردیك .
منطقه نین باشقا كندلری و بلكه ده اونلاردان داها یوخسول ، بیر چوخ ائولرین صاحیب سیز قالیب اوچوب داغیلماسینی ( لابد صاحیب لری نین فارس شهرلرینه كؤچمه سی نتیجه سینده ) گؤرركَن 10 - 15 ائوین سالیم قالماسینی و قادینلارین كند یاخینلیغیندان بولاقدان سو گتیرمه سینی گؤردوكدن باشقا بوردا بیر اؤزللیك گؤروموردوك ، آتام ایسه اللرینی بیر -بیری نین اوستونه قویوب هم تپه یه و هم كنده حسرت گؤزو ایله باخیردی !
بیز ، بورادا بیر اؤنملی خصوصیت گؤرمه دیكده بیر – بیریمیزه باخدیقدا ، آتا ، بو تعجب لی باخیشلارین معناسینی دویوب دئدی :
اوشاقلار ! بو كندین سیزه باشقا كندلردن ائله بیر فرقی یوخدور ، آمما بو كند منه بیر كنددن علاوه ، باشقا بیر آنلام و معنا داشییر !
من اون دوققوز یاشیمدا و 1324 –جو ایلین سونلاری دموكرات فرقه سی نین " جاوانلار سازمانی" تشكیلاتیندا عضو اولدوغومدان ، 1325 جی ایلین یازیندا و 20 یاشیمدا اولاركن ائله بو تپه نین باشیندا یوزلرله اطراف كندلردن گلیب بورا توپلاشان اینسانلارا سخنرانلیق ائدیب ،بوندان سونرا مركز بویوندروغو آلتیندا یوخ ، اؤز گوجوموز و اؤز الیمیزله و بؤیوك رهبریمیز سید جعفر پیشه وری راهنمالیغی ایله استبداد الیندن یاخا قورتاران وطنیمیز آذربایجانا و اونون جاونلارینا اؤز ایچیمیزدن یارانان دولتیمیزین گؤره جك ایشلریندن ،هیجانلا دانیشمیشام . او زامان ائله بو مكاندان، مندن سونرادا من یاشدا اولان باشقا بیر گنج قیزدا یئنی قورولان دؤلتیمیزین قیزلارا و قادینلارا گوره جك ایشلریندن دانیشدی !
اوشاقلار ! ایندی بیلدینیز نییه من سیزی بو داشلی – چینقیللی یولدان بو كنده گتیردیم ؟ من بورا گلمكله 65 ایل اؤنجه یه ، او آل – الوانلی گونلره ، او آرزو – دیلَك دولو گونلره و 85 یاشیمدا اولاركن 20 یاشیمدا اولدوغوم گنجلیك گونلریمه قاییتدیم و او هیجانلی گونلری یئنی دن یاشادیم !
سونرا آتام همیشه كی كیمین ، او بیر ایلده مدرسه لرده آنا دیلده درس اوخویان اوشاقلارین سحر چاغی آنا دیلده صبح دعاسی ایله بیرلیكده اوخودوقلاری:" یئددی یاشیندا اوشاق نه بیلیر اغیار دیلینی ........" شعرینی زمزمه ائده رك ماشینا طرف دونوب دئدی :
اوشاقلار داها گلین گئدك !


text:
فاریاب اولوسی نینگ نماینده لری اوزقیین چیلیک لرینی ایچکی ایشلروزیری گه ایتدی لر
عقرب آینینگ 17 نچی سی یکشنبه کونی فاریاب ولایتی نینگ ایریم یاش اولوغ کیشی لری همده فاریاب اولوسی نینگ پارلمان ده گی وکیل لری ایچکی ایشلروزیری نورالحق علومی بیلن اوچره شب سوزلشدی لر.
اولرفاریاب ولایتی ده بار بولگن محیطی وامنیتی قیین چیلیک لرتوغری سیده ایچکی ایش لروزیری نورالحق علومی گه گوررینگ قیلدی لر.
ایچکی ایش لروزیرلیگی نینگ مطبوعاتی دفتری گه کوره : فاریاب ولایتی اولوسی نماینده لری نورالحق علومی گه ایتدی لرکیم تروریستی توپرلر منطقه استخباراتی تحریکی بیلن فاریاب ولایتی نینگ امنیتی وضعی نی بوزماقچی بوله دی لر.شو یوزدن امنیتی کوچ لرنی فاریاب ولایتی ده قورال یراق بیلن تجهیزلنتیر یلیشی نی سوره دی لر.
ایچکی ایش لروزیری نورالحق علومی ایتدی : فاریاب ولایتی نینگ امنیتی کوچ لری همده اولوسی نینگ باتورییگیت لری نینگ تروریست لرگه قرشی قیلگن مقاومت لری مقتاوگه سزاواردیر.علومی کوپه یتیردی: فاریاب ولایتی ده امنیتی وضعیت یخشی له نیشی اوچون دولت چاره تدبیرکوریش برنامه لری نی قول آستیگه آلگن دیر.همده اولوس یاردمی کیره کلی لیگی اوستیده اوغورله دی.


text:
دیرلی سویداشلار:
21 آذر گونئی آذربایجان دؤولتچیلیک گونونون 71 -جی ایل دؤنومونده، اورتادوغونون بوگونکو آغیر و آجی دورومونو و اؤزللیکله اورتادوغونون یئنی ژئوپولیتیک گلیشمهلرینی نظره آلاراق، گونئی آزربایجانین دورومونو دیرلندیرمک و میللی بیرلیگیمیزی قوروماق اوچون بیر آرایا گلمهیه قرار وئردیک.
اومود ائدیریک گونئی آذربایجان میللی سیاسی تشکیلاتلارینین بیر یئرده اولمالاری، فیکیر پایلاشیمی و ایش بیرلیکلری، گونئی آذربایجان میللی آزادلیق حرکتینین داها گوجلنمهسینه سبب اولسون. آیریجا، فارس شووینیزمین چیرکین سیاستلرینه قارشی و سیاسی مهبوسلاریمیزدان حیمایه ائتمک اوچون توپلانتیدان اؤنجه شهرین مرکزینده آکسیا کئچیریر، ایرانین قئیری اینسانی سیاستلرینی شیددتیله قیناییریق.
یئر:گؤتئنبورگ، تووئه کولتور هوسئت
چاغ: جومارتئسی 17 دئکابر ساعت 12دن 22 دک
یاشاسین آذربایجان تورک میللتی
گوج بیرلیکدهدیر
2016-11-29
- آذربایجان دئموکراتیک بیرلیگی- بیرلیک
- آذربایجان اؤیرنجی حرکتی- آذوح
- دونیا آذربایجانلیلاری کونقرئسی- داک
- گونئی آذربایجان دئموکرات پارتیاسی- گادپ
- گونئی آذربایجان لیبرال دئموکرات پارتیاسی- گالدپ
- گونئی آذربایجان قورتولوش پارتیاسی- گاقپ
- گونئی آذربایجان سوسیال دئموکرات پارتیاسی
- واهید موستقیل آذربایجان جبههسی


text:
یول دئدیییمیزده؛ شوسا، قیرتؤکولموش، تورپاقلی یوخسا تیللی-داشلی بیر اوزون و قیسا قاییریلمیش (اینسان دوزهلتمیش) نسنهدن دانیشمیریق. اینسان گوندنگونه چوخلو یوللار آراسیندان چوخلو یوللارین سئچمهسینه مجبوردور. بو هر زامان اینسان اوغلونو سیخینتییا قویور؛ دوغرو-ایچین، دوز – یالان، ساغ-سول، اوزون-قیسا و بو کیمی قاوراملارین آراسیندا چابالامایا ایسه دوشونمهیه سوروکلهییر.
هر حالدا یولون دوشونجهوی بیر ساحهسیده واردیر. یعنی یول دوشونجه آلانیندادا آراشدیریلیر. دوشونورلره گؤره، دوشونجهده سئچیلمیش و اینانیلمیش یول، بیر سویوت تئرمیندیر (اینتیزاعیدیر). بو اینتیزاعی یول یالان آنلامینا گلمیر؛ ترسینه، بیر دوغرو دوزگون آماج کیمی دوشونجهیه اوتورور.
«آزربایجانچیلیق» بیر یولدور. اوزون ایللر بویو آزربایجانچیلیق دالغین و آستدوشونجهلرده یاشاسادا: نئچه کره بیر گئرچهیه چئوریلمیشدیر. بو یول آزربایجان میللتین تاریخسل ذئینینده، بایقین (آرشیو) حالدا قالیبدیر و بو گونوموزده اونون اویانیشینا تانیق (شاهید) اولموشوق.
آتالار دئمیشکن هر «یولا یولچو گرهکلیدیر و یولچویا یولداش.» بو یازی چالیشیر «یولچو» و «یولداش» قاوراملاری؛ یولچولوق ایچینده تارتیشیلسین. یالین (ساده) دئمکله؛ اؤزگونلوک (اصالت) یولا وئریلیر یوخسا یولچولارا!؟
یولچو و یولداش
هر یولون یولچوسو گرهکیرسه؛ یولچویا یولداش گرهکلیدیر. یولچو - یولداش قارشیلیقلی بیر ایلیشکیدیر. ایکی یولچو یبریبیرینه یولداش ساییلیرلار. یولداشلار اینساناوغلو اولاراق اؤزلرینه اؤزگو (منحصر) دوشونجهلری، داورانیشلاری و باخیشلاری واردیر. ائله بوردا یولون بیر دوغال و یارانیشدان اولان اؤزهللییی اوزه چیخیر. یول «بیرلیک» یارادیر یولچولار آراسیندا. بیرلیک هم گوجدور هم حرکتائتدیریجی. یول نه قدر اوزون، چتین، تیلتیل و گوجلو سونوجلو و سونسوز (دالی هدفلی) گؤرونسه: کسین بیرلهشدیریجی گوجو چوخدور و البت کی ایناملی یولچولار بئلهنجی بیر یولا هر ندندن چوخ لازیمدیرلار.
آراشدیرمالارا گؤره؛ ایراندا یاشایان خالقین چوخونلوغو؛ چئشیدلی روحسال – ذهنسئل خستهلیکلرله بولاشمیشلار و سونوجدا هر کیمسهایله اوزاوزه اولاندا چئشیدلی خسته داورانیشلارلا اوزلهشیریک. یعنی هر اینسان اؤز آچیشقاسیایلا (پنجرهسیایله) یولا باخیب یولو خریطهلندیریر؛ یولو دوزهنه سالماغی دوشونور. یانلیش دوشونمهدن دئییم کی بو بهیهن (سلیقه) فرقلیلیییندن تام آیریدیر. بوردا خسته اینسانلار سؤز قونوسودورلار. «خستهلر باخیشی»، «خستهلر یولو» یارادار. خستهلر، یولو اوزادارلار؛ یولدان آزدیرارلار و چولادان قویو قازدیرارلار.
بو گونلر میللی حرکتین دوزگون و صداقتلی چالیشقانلارینین اؤنملی بیر گؤرهلری خستهلری اینجیتمهدن ساخلاماقلاریلا یاناشی ساغالتماق و داورانیشلارینی آریندیرماق تکلیف ائتمه بویونلارینا دوشوبدور. بو باخانلیق (نظارت) حرکت ایچینده گئنل اولاراق یاییملانمالیدیر.
باشقا بیر آچیدان؛ دوغرو دوزگون یولداشلار (اوخویون فیکیرداشلار) اوستوندهده بوتونجول حسابلامالار: عاقیلدان اوزاق ساییلیر. بعضا بیر سیرا میللتچیلر آدلیم بیر میللتچییه حددن آرتیق گووهنیب؛ هر زامان او آدام حرکتدن قیراغا چکیلیر؛ یوخسا بیر یانلیش ایش گؤرورو؛ یوخسا مصلحتسیز سؤز دانیشیر؛ یولا یول گؤزوایله باخمادان او آداما اوستونلوک وئریب؛ سوز او آدامین سؤزو؛ یول او آدامین یولو و او آدامین داورانیشینی باشقالارینا اؤرنکلهییرلر.
بو «یول میللت یولودور» دئیینلر؛ یولو بوگونکو میللته عایید گؤرمهلری یانلیش دوشونجهدیر. بو یول دوننیمیزی، بوگونوموزه و بوگونوموزو یارینلارا ساپلاییر. یول کیمسهایله یوخسا قوروپایله تانینیلمیر و تانیملانمیر. کیمسهیهده ( و هئچ قوروپادا) بو یولو سئچیب آیاق قویماغا کیمسهدن (هئچ قوروپدان) چاغیریش گؤندهریلمهییبدیر.
کؤنوللو و ویجدانلی آداملار یولداش کیمی بو یولا گیرهجکلر؛ هر زاماندا ایستهسهلرسه کؤنوللو اولاراق دوروب یوخسا قیراغا چکیلهجکلر؛ آنجاق کیمسهنین حاققی اولا بیلمز یولو اؤز یولو؛ اؤز بیلدییی کیمی تانیتدیرسین.
منجه اؤزگونلوک یولایلهدیر و یول تام باغلیسیز بیر قاورامدیر. یولچو، یولداش و فیکیرداش کیمی گئرچکلر، یولا باغلیدیرلار و گؤرهولری یولو گئتمک؛ یولو گئنهلتمک؛ یولو سایخاشلاماق و داشلی یولللارا یولداشلیق ائتمکدیر.
بو یول تیلتیل دیر
داغا چیخماق چتیندیر
تورکجهدیر آنا دیلیمیز
دورودور؛ دیریدیر؛ دریندیر
محمود اوجاقلو (تایماز)
خزل آیی 1394
گؤنده ر بؤلوم لر: توپلومسال (اجتماعی)
صادق زیباکلام، تحلیل گر مسائل سیاسی: در پایان جنگ ایران و عراق هم بین دولت و ملت وفاقی مشابه وفاقی که حول مسئله هسته ای اکنون وجود دارد، وجود نداشته است.
به دنبال پیروزی حسن روحانی در انتخابات ریاست جمهوری سال 92 همچنین توافق شکننده هسته ای و نتایج انتخابات خبرگان رهبری و مجلس شورای اسلامی نشان می دهد که رای مردم می تواند مسیرهای تازه ای بگشاید. بنده اعتراف می کنم به این قدرت اعتقاد چندانی نداشتم اما اکنون نگاهم تغییر کرده است. و صد البته پیروزمندان انتخابات اخیر هم می دانند که اگر فراروی مردم مسیرهای دیگری برای انتخاب قرار داده می شد مردم تصمیمات بهتری هم می توانستند بگیرند.
رئیس جمهور روحانی نیز با تکیه بر این قدرت منبعث از صندوق ها و توافق هسته ای است که طرح " آشتی ملی" را دوباره بر سر زبانها انداخته است. طرحی که می تواند مسیرهای تازه ای در کشور ایجاد کند و نویدبخش افقهای جدید فراروی فعالان ملی تورک در ایران است. حقوقی که می توان بدور از خشونت و در سایه اصلاحات تدریجی بدانها دست یافت. بازهم تاکید دارم که اجرای این طرح بدون حضور ملل و اقوام ایران غیرممکن خواهد بود و قطعا مسئولان به این امر واقف هستند.
رابطه مستقیم آشتی ملی و ملل ساکن در ایران
آقای یونسی در مصاحبه ای با سایت تابناک از احتمال ایجاد آشتی ملی با برجام 2 سخن رانده است. (19/12/1394)
وی عنوان کرده اند : همان گونه که «برجام یک» ما را با دنیا آشتی داد، «برجام 2» نیز در داخل یک آشتی ملی برقرار میکند، یک پیوند عمومی، یک همسویی و انسجام ملی به وجود میآید. عاملان اصلی شکاف در انسجام ملی، گروههای تندرو هستند.
راههای فرارو
1) نامگذاری سال جدید با نام سال آشتی ملی و توافق هسته ای
2) ایجاد کمپین آشتی ملی
فارغ از اینکه خروجی کمپین آشتی ملی برای چه گروه هایی منافع و برای چه حزبی دارای مضرات است و با توجه به توان بالقوه فعالان ملی و قومی در ایران این کمپین میتواند توسط فعالان ملی ترک و آزربایجانی در ایران مطرح و پیگیری شود. باید برای تشکیل چنین کمپینی و بر اساس اجماع عقلا و بزرگان ملی و ملل اقدام نمود.
3) نامگذاری یک هفته به نام هفته آشتی ملی
جهت پاسداشت از دستاوردهای فرهنگی- علمی و سیاسی – اجتماعی و تاریخی مردم می توان هفته ای را به این نام عنوان کرد.
4) تشکیل حزب آشتی ملی (National Reconciliation Party)
در پایان می توان گفت آشتی ملی در ایران باید به درستی تعریف شود. توسل به شیوههای امنیتی و قضایی، کاهش حمایت مردم را در پی خواهد داشت.
گؤنده ر بؤلوم لر: یؤنه تگیل (سیاست)
گؤنده ر بؤلوم لر: بیلدیریش
یالانچی ائلچی - گولمه جه
چوخ چوخ دا یوخ چوخ اسکی زامان لار بیر ائلچی بیر میللته سئچیلدی. او بو میللته ظولومکارلارا - فاسید آداملارا قارشی دورماغی و یاخشی آدام اولماغی اؤرگتمه یه باشلادی. گونونو گئجه یه گئجه سینی گونونه قاتیب هامینی دوز یولا چاغیریردی. ظالیملر ایسه فاسیدلر اونون چاغیریشینی منفعتلرینه ضد گؤرور و اونو پیس آدام کیمی و "پانمن" تانیتدیریب بوتون مکرلرینی ایشه سالیرلار. هر حال اونا زیندان - هده قورخو - تطمیع و ... کار وئرمیر. ائلچی یولونا داوام دئییر چاغریشینین آردینی یورولمادان توتور.
گئنه چوخ زامان یوخ ائله او زامانلارا اوست اوسته دوشن زامان دا ائله او میللته باشقا بیر ائلچی سئچیلیر. اودا او بیری ائلچی نین سؤزلرینی دئییر اونون کیمی داورانیر زیندانا دوشور و نهایت قورخمادان یولونا داوام وئریر.
بیر گون ایکی ائلچی بیر بیرینله توشلاشیرلار. هر بیری بیر سؤز دئییر. هر ایکیسی بیر سؤز دییر آنجاق بیر بیرینی یالانچی آدلاندیریرلار. بیربیرینی دیکتاتور تانیتدیریرلار. میللت ده بو ایشه مات قالیر و ایکیسینه ده دییرلر سیز ایکینیزده بیر سؤز دئییرسیز ها! بو نه داعوادیر!؟
آرا قاریشیر مذهب ایتیر کیمی - اونلار من تئز سئچیلمیشم من تئز گلمیشم دئیرلر . چالیشیرلار میللتی اؤزونه ساری آلماغا و اؤز گوجونو آرتماغا چابالاییرلار. آنجاق میللت ایکی حاققین آراسیندا هانکی سینی سئچمه یه قرار وئره بیلمیرلر!
ائلچی لر بیر بیرینی ساتقین و ظالمیلری آدامی آدلاندیریب میللتی چاشدیریرلار!
بو آرادا ظالیملر هر ایکیسینی اوموقلایاراق (دستک وئریرلر) اودا یاندیریجی سپیرلر.
سیزجه ایکی حاققین آراسیندا هانسی "یالان چی" دیر!؟ هانسی "دوغرو چو" . هانسی نی سئچسین بو میللت!؟ گؤره سن اوچونجو یول وارمی!؟ گؤره سن باریش یارادانلار اوچونجو گوج اولابیلرلر؟
بو سورغولارا ( ... و بنزر سورغولارا) ایندی جاواب وئرمک یاخشی دیر یوخسا قویاق زامان کئچسین.
گؤنده ر بؤلوم لر: ساتاشما
آخ دوداخلارین
آخ ! دوداخلارین !
سئوگی دامازلیغی دیر
و دؤشون سئویش یاتاغی
اوزان ! گؤزگومون یاناقلارینی اؤپ
دالغالانان دؤشومون اوسته
ساغسولوم سنین
ساغسولوم سنسن
گؤزلرینده!
لوت؛
خاطیره لریم چیمیر
گؤزلرینده چیمیریک
سن منیم سن من ایسه سنین
گل قاتاق بیربیرینه سئللول لاریمیزی
آی ! دلی بالا!
***
بلوتوثوم آچیق؛ اوره گیم آچیق
آدی؛ سن
بو آخشام دولدوراجاغام سنی
دونیانین ان گؤزل سؤزلریله
داها سؤز، سؤزجوک
سؤزجوکجوک
بیچیک، بئله قالماسین.
قوی سنده توکنسین شعرلر یازیلار
***
سنی ازلدن گؤزله سم من
منی سوندا گؤزله سن! بلکه
=======
اتک یازی:
بیچیک Bicik: حرف (الفباء)
گؤنده ر بؤلوم لر: قوشوق (شعر)
ال الین اوسته؛ كیمین الی اوسته!؟
ال الین اوسته؛ كیمین الی اوسته!؟
اوینا بالام!!
دالیندا گؤرونمز اللری، ناسیل تاپاجاقمیسان!؟
بیلیرسن می ....؟
اللر اویونوندا افسانه لر وار
اوست اوسته اللر؛ دالیوی بوكر
اوره گین سؤكر
آلداتار سنی بو یالان اللر
بو پالان اللر
بیر ال واردی؛ پارا اوینادان
یارا اویلادان
ممه اوینادان
گؤزو باغلادان
جیب سویان ال وار
قارا اللره آرخالانما دور
یولداشین الین یالاندان سیخما
ال الین اوسته
بیزیم ال اوسته
گؤنده ر بؤلوم لر: قوشوق (شعر)
مانیفست یك دیوانه
غرور هویتی – عرق ملی
بخش اول
مقدمه
تابستان سال 1382 در مغازه كوچكم نشسته بودم. پیرمردی با یك كارتریج پرینتر به مغازه ام آمد. او یك تركی نویس بود. كارتریجش را شارژ كردم. فردای آنروز كتاب تازه نوشته اش را پرینت كرده؛ برایم هدیه آورد. آنروز نوروزی برای من شد كه تا به امروز زندگی ام را تغییرات بسیاری داده است.
روزهای بعد با "هوشنگ جعفری" آشنا شدم. كتابفروشی " ایشیق یول" را شناختم و دومین كتاب تركی - " كوراوغلو" بود - كه خریدم. نور وجودم بزرگتر و حرارتش بیشتر می شد. هر روز نوروزی می شد برایم. من دوباره خودشناسی را شروع كرده بودم. پر شده بودم از سوالات فراوان در مورد كیستی!؟ هستی!؟ من!؟ ملت!؟ زبان مادری!؟ و ...!؟
هر چه بیشتر به دنبال خودم می رفتم؛ انسانهایی در كنارم پیدا می شدند و كمكم میكردند. به همان نسبت انسانهایی نیز پیدا می شدند كه مرا از اینكار منع می كردند.
این نوشته را تقدیم كسانی می كنم كه در برابر مخالفاتها بی باك هستند.
این نوشته ها را در برابر كسانی می نویسم كه بر اندیشه و جهدند؛ با چاپلوسی ها، هراس افكنی ها و تهدیدها می توانند مبارزه و مقاومت ملی ما (ملت آزربایجان) را بشكنند یا سست كنند.
گؤنده ر بؤلوم لر: توپلومسال (اجتماعی)
گؤنده ر بؤلوم لر: اؤتهك (تاریخ)
حدود 283 عكس مربوط به جنبش هویت طلبانه تركی در ایران را از اینترنت جمع آوری كرده بودم. نگاهی تحلیلی به این عكس ها، نكاتی را به ذهنم متبادر كرد كه قبلاً به این شكل دقیق به آن ها توجه نكرده بودم. بهتر دیدم این نكات را در قالب یك تعداد مضامین كه می شود گفت در این عكس ها وجود دارند، بنویسم. شاید اگر تحلیل این تصاویر را بسط بدهیم، قابلیت تبدیل شدن به یك مقاله علمی را نیز داشته باشد. روش به كار رفته در این نوشتار، در جامعه شناسی به «تحلیل محتوا» معروف است. به عبارتی این نوشتار، طرحی مقدماتی و خوب بسط داده نشده از تحلیل محتوای تصاویر است. می توان از تحلیل محتوای این عكس ها، به مضامین زیر دست یافت. هر چند این ها همه مضامین ممكن قابل استخراج از عكس ها نیستند.
منبع : http://www.miyanali.com/muslim/15
گؤنده ر بؤلوم لر: توپلومسال (اجتماعی)
1
بؤیوك اؤلدورومه دوشونوردو .....
...... قوروموش .....
زامان گؤزلرینده
سونسوزلوغا جومموشدو
2
بیر گؤیرمه میش دن ایچیمده وار
بیر سیحیرلی لوبیا
گؤیرمه یین واختی دگیل
اؤزومله قریبله شیرم اونو دویاندا
روحوم قریبله شیر
بوتون عؤمورو یابانجیملا یاشامیشام دئمك
گؤنده ر بؤلوم لر: قوشوق (شعر)
چینقیرتیلی ساعات (1) كیمی كؤكله نیرم یاشاماغا. دونه نیم بو گونكو كیمی یارین بو گونكو كیمی. جانقاپان (2) اسیرگه میش اؤلومو مندن. "هاراگیری" نی (3) سئویرم دوغوموم كیمی.
بوسبوتون بكله نتیلریمله تانری بكله نتیلر ایچه ریسینده یم.
گئجه اوچونده ساعات قیشقیرتیسیندا اؤلمه لیم.
ساعات ایكی ده ساعات اینتیحار ائتدی. طاقچادان آتدی اؤزونو كئفلی ساعات. ساعات اؤلوم یازیسیندا ائگزیستانسیالیست (4) اولدوغوندان یازاركن آداملار منی ندن یاراتمیشلار ؟ سوروشموشدو .................... ر اؤزوندن.
اونون بئینینده اولان ایكی سورقوسو واریمیش:
بیر: زامان كئچیر منیم ایشیم نه چوخ وئجسیز (5) ایشدیر. زامان گؤرسه دن !!
ایكی: یاتانلاری اویاتماق! و اؤزونو یوخویا وورانلار نه چوخدورلار! گئنه ده وئجسیز بیر ایش.
.... نهایت منیم یییه م (6) منی اؤلدورن سانیر.
من وئجسیز بیر یارانمیشام
ساعات ایكی ده اؤزومو تونلایاجاغام طاقچادان.
........
آمان ! سول وریمده یاشایان ملك بیر سوچ (7) داها قازدی طومارمیدا. "ساعات ایكی سوچو!! "ساغ وریمده (8) یاتاغان ملك آریقلاییبدیر. ساعات ایكی سوچونو دونیانین ان بؤیوك گوناهی - آدام زامانیندان ایندیه قدر - سانیر سولملك.
ساغ ----- سول ملكین اورتاسیندا "اورتاملك" سانیرام اؤزومو... .
ساغ آقدیر. سول قارا. اورتا بز (Boz) (9).من بوزملكم.
"آدام اؤلندن سونرا آداملیق اؤلدو " بونو بوزملك دئییر.
" چینقیرتیلی ساعات اؤزونو اؤلدورندن سونرا منه زامان اؤلدو." من دئییرم. او آندا قیامت اولمویاجاق. بوزملك سوچلودورسا اؤنمی یوخ!!
لای لای لای لایلای
بو گؤی گؤلده اوزه رم
گؤیده اولدوز دوزه رم
وئر منه سن اللرین
یات یوخون اولسون شیرین
لای لای لای لای لایلای
یات ساعاتیم یات. دینجل بو قدر باشیوا دؤیدون منی اویاتماغا. شووه رنلر (10) یوخوسونو پوزان یئللرین سینلیگینده (11) قویلایاجاغام چینقیرتیلارینی. دیده جه یم (12) قوپوزون تئللرینله. یاندیراجاغام ساری گلین مئلودیسی چالیناندا. ساووراجاغام كولونو قورو گؤللره. گونشدن - آیدان - اولدوزدان یئزمیش سون گئجه نده " نیهیلیست" (13) ثانیه لره لعنت اولسون.
********
اتك یازی
1- چینقیرتیلی ساعات = زتگلی ساعات
2- جانقاپان = عزرائیل ملكی
3- هاراگیری = ژاپونلولارین قوتسال اؤلومو. (خنجر ایله قارینی سؤكوب بیدارلاماق)
4- ائگزیستانسیالیست = هستیگرایی
(Existentialism) اصطلاحیست كه به كارهای فیلسوفان مشخصی از اواخر صده
نوزدهم و اوایل قرن بیستم اعمال میشود كه با وجود تفاوتهای مكتبی عمیق در
این باور مشترك اند كه اندیشیدن فلسفی با موضوع انسان آغاز میشود نه
صرفاً اندیشیدن موضوعی. در هستیگرایی نقطه آغاز فرد به وسیله آنچه "نگرش به هستی" یا احساس عدم تعلق و گم گشتگی در مواجه با دنیای به ظاهر بیمعنی و پوچ خوانده میشود مشخص میشود.
5- وئجسیز = فایداسیز - خودورو یئره
6- یییه م = صاحب - مالك
7- سوچ = گناه
8- وریمده = طرفیمده
9- بز Boz = رنگ خاكستری
10-شووه رنلر = شوورن = بیر نوع بیتگی (گیاه) - خاكشیر
11- سینلیك = مزار - قبر
12- دیدمك = تكه پاره كردن .
13 - نیهیلیست- نیهیلیسم اوخولون (مكتبین) یولجوسو. پوچگرا
گؤنده ر بؤلوم لر: اؤیكو (حكایت)
قارایال
Qarayal
سسله نیر بو باغین قوشو سئرچه سی
Səslənir bu bağın quşu serçəsi
اوخشاییر اوره گی آنالای كیمی
Oxşayır ürəyi analay kimi
اورماندا آغاجلار اسدیریر یارپاق
Ormanda ağaclar əsdirir yarpaq
یاریمین ساچلاری دالغانان كیمی
Yarımın saçları dalğanan kimi
دایاز بولاغین دورور سویوندان
Dayaz bulağın duru suyundan
اگیلیب ایچردیم جئیرانلار كیمی
Əgilib içərdim ceyranlar kimi
داش باخیر گؤزومه منسه اوزونه
Daş baxır gözümə mənsə üzunə
یار یارین گؤزونه آلیشان كیمی
Yar yarın gözünə alışan kimi
سئویشن قوشلارین قاناد سسلری
Sevişən quşların qanad səsləri
اوچورور فیكریمی ماهنیلار كیمی
Uçurur fikrimi mahnılar kimi
گؤره سن اوپوشور هاردا ملكلر
Görəsən öpüşür harda mələklər
دلی اوغلانین سئوگیلی كیمی
Dəli oğlanın sevgili kimi
اوزون بیر دره بیر ساری گلین
uzun 1 dərə 1 sarıgəlin
یاراشیر یایلانان بیر مارال كیمی
Yaraşır yaylanan 1 maral kimi
آخیشان قیوریلان آرخی بنزه ییر
Axışan qıvrılan arxı bənzəyir
گولقیزین گؤزوندن ناز سوزن كیمی
Gülqızın gözündən naz süzən kimi
یانیرام گئدنده بو چؤل چمندن
Yanıram gedəndə bu çöl çəməndən
روحومو تنیمدن آلدیران كیمی
Ruhumu tənimdən aldıran kimi
گؤنده ر بؤلوم لر: قوشوق (شعر)
سانكی یاغیش یاغیر دئمك.
بعضی لری ایسلانماییم دییه سیغیناجاق آختاریر!
بعضی لری چتیر لرینی آچیر ساده جه آیاقلاری ایسلانیر!
بیریسی ایسه قاچیر
او بیریسی تاكسی یه مینیپ گئدیر
باشقاسی دامی ایزوگام اولان ائوین آچیشقاسیندان باخیر!
آنجاق
چوخ آز آدام تاپیلیر
بو یاغینین آلتینا گیریر
اوزونو یوخاریا توتور و بیر داملاسیندان واز گئچمیر!
چیچه ییم!!
هفته لردی ایسلانیرام
یامان سویوخ دیمه م وار!!!!!!!!
گؤنده ر بؤلوم لر: قوشوق (شعر)
مدتی از بازداشتم را در اندرزگاه 8 زندان ائوین (بند مالی) بودم. در آنجا با دوستان زیادی آشنا شدم. سید ضیاء یكی از این دوستان بود. او از فعالین دانشجویی دفتر تحكیم در دانشگاه مازندران بود كه در سال 88 به 10 سال حبس محكوم می شود. اتهام او از نظر رسمی تشكیل گروه به قصد بر هم زدن امنیت و فعالیت تبلیغی علیه نظام بوده است، ولی در واقع به منظور رفع ممنوعیت از ادامه تحصیل برای خودش و جمعی دیگر فعالیت می كرده است. با هر وصفی گذراندن 10 سال از بهترین سالهای عمر یك انسان در زندان، سخت و غیرقابل پذیرش است. او 25 سالگی وارد زندان شده (5 سال تبعید در زندان كارون) و اكنون 30 سال دارد و طبق روال، 35 سالگی از آنجا خارج می شود.
سید این نوشته را به من داد تا در زمانی كه به زندان سمنان (زادگاهش) منتقل شد منتشر نمایم. نوشته ای بسیار زیبا و رمانتیك از یك زندان.
******
خوشبختی در هواخوری بند 8 زندان ائوینشنبه 27/2/1393 هواخوری بند 8 ٬ ساعت 8 صبح
هواخوری بند 8 ائوین جای عجیبیه....! جایی كه من توش احساس خوشبختی می كنم. می دونم كه به عنوان یك زندانی صلاحیت حرف زدن از حس خوشبختی رو ندارم؛ اما خب خوشبختی هم برای هر كسی یه جوریه ...! برای منِ زندانی٬ خوشبختی مترادفه با حس سبكی ٬ انبساط خاطر و در قید زمان نبودن؛ كه همه ی این احساسات رو توی این مكان دارم. اعتراف می كنم كه در طی 5 سال اخیر به جز در ایام مرخصی٬ هرگز به این سادگی و بی واسطگی سرخوش نبودم و خوب می دونم كه تقریبا همه ی این نشاط رو به این هواخوری مدیونم... .
ادامه مطلب >>>> آردی وار
گؤنده ر بؤلوم لر: اوردان بوردان


text:
نام نوحه : شهادت حضرت ابوالفضل (ع) اثر : منعم اردبیلی
آی چێخدێ سۇدان باتدێ، اطفاله خبر چاتدێ
سۇ گؤزلهمهسین قێزلار، عباس علهمی یاتدێ
باتمێش قانا سرلئشگـهر، طبّال وۇرۇر لئشگــهر
سعـد اوْغلـۇ گۆلـهر آممـا، آغـلار قـره معجهرلهر
بیر یاندا دۆشۆب سققا، بیر یاندا قوْپۇب محشهر
آیا گؤرهسن کیمدیـر، هر دم اۇجـادان سسلـهر
بس هـارداسـان عبّـاسیــم؟ ائی قانــه باتـان پئیکـهر
سس وئــر سسیمـه آخـهر، انصاریـم اوْلـۇب قارداش
دوْغـرانـدێ جـوان اوْغلـۇم، قـددیم بـۆکـۆلۆب قارداش
گل اۆستیمه هر یئردهن، دۆشمهن تؤکۆلۆب قارداش
قوْلسۇز یێخێلێب سققا، قانیله دوْلـۇب گؤزلـهر
ایستـهر وئره عبّاسه، سۇ خاتم-ی-پئیغهمبـهر
سققا سۇوا باخدێقجا، آغلار بئله عرض ائیلـهر
گهـوارهده یـا جــدّا، عطشانـدی علـی اصغــر
چێخدێ توْز آراسێندان شه گؤزلهره گؤرسهندی
غئیـرهتلـی وزیـر اوْنـدا، بیـر تیتـرهدی ترپـهنــدی
عفو ائیله یارام چوْخدۇر، ائی فاطیمه دیلبهندی
شه گؤردێ خوداوندا حئیرهتلی تماشادێر
دؤرد نورون آراسێندا، بیر قامهت-ی-رعنادیر
حیدر دئییر اوْغلۇم وای، بیر ماتهم-ی-عوظمادیر
آغلار باشێ اۆستۆنده، صدّیقهی-ی-کبرادیر
دۆشدۆ آلێب آغۇشه، بیر حسرهتیلهن باخدێ
عبّاس گؤزۆن یۇمدۇ، باش دال طرهفه آخدێ
شاه آغلادێ یا الله، شام اهلی دۇرۇب باخدێ
هئی سسلهدی جان قارداش، هئی گلدی نوا اۆسته
سس وئرمهدی یۆز وئردی، غم آل-ی-عبا اۆسته
قوْیدۇ یارالێ باشێن، توْپراغه مینا اۆسته
دؤرد مین اوْخ آتان بیردهن، اوْخ آتدێ هوا اۆسته
سئل تک تؤکۆلۆب لئشگهر، شاه-ی-شهدا اۆسته
باشلاندێ گینه دعوا، دونیای-ی-فنا اۆسته
گۆن باتدێ قاراتوْزدان، مئیدان-ی-بلا اۆسته
گۆن باتجاغێن آی چێخدێ، فیالفور هوا اۆسته
آی یوْخ یارالێ بیر باش، گؤرسهندی جیدا اۆسته
کس عؤمریمی یا الله، یاندێ اۆرهگیم یاندێ
نئیزه گؤگه قوْزاندێ، مئیدان ایشێقلاندێ
قارداش باشێن گؤردۆ، بیر پارچا قێزێل قاندێ
شمشیر وۇرۇب سولطان، محو اوْلدۇ قوْشۇن قاشدێ
گلدی آتێن اۆستۆنده، تللی ائلهکی آشدێ
سس قوْپدۇ عطشلردهن، دریای-ی-بلا داشدێ
جام الده قاباغێنه، عطشان بالالار قاشدێ
بیر سؤز دئدی اطفالی، آغلاتدێ موصیبهتدهن
من گلدیم عموز قالدێ، مئیداندا خیجالهتدهن
سۇ اوْلمادێ گؤندهرسین، قان آغلادێ غئیرهتدهن
یالواردێ سۇسۇز قێزلار، بیز دیده تریک بابا
یاپراق کیمی وحشهتدهن، باخ گؤر اسهریک بابا
سۇ آدێنێ اؤلسهکده، بیرده دئمهریک بابا
سسلهن عمومیز گلسین، سۇ ایستهمیریک بابا
---------------------------------
نام نوحه : احوالات فرزندان مسلم اثر : منعم اردبیلی
مسلم یارالێ تئشنه، ترک ائیلهدی دۆنیانێ
قوْیـدۇ الـی قوْینۇندا، بیر جۆت قۇزۇ قۇربانێ
چون سئیف-ی-بنی هاشیم، چالدێ ال-آیاق قاندا
قــالــدێ ایـکــی شـهــزاده، آواره بییـابــانــدا
گـه قالـدێـلا چـؤللـهرده، گـه گۆشـهی-ی-زیندانـدا
تـا چێخـدێـلا زینـدانـدان، بیــر مـوقـع-ی-بحـرانـدا
آیا هارا گئتسینله؟ غۆربت یئری گۆن باتدێ
آللاه ایکی شهزاده، بس هاردا گئدیب یاتدێ
ظۆلمهت بۆرۆیۆب شهری، گئتسینله مکان یوْخدۇ
یا اوْردا اوْتۇرسۇنلا، دۆشمهنده امان یوْخدۇ
یا چؤللــهره قاچسێنلا، قاشماقلێقا1 جان یوْخدۇ
یاپراق کیمی تیتریللهر، روخساریده قان یوْخدۇ
قالساق دئدیلهر بۇردا، دۆشمهن گؤرهجئک قارداش
صبّاح زیاد اوْغلۇ، وای اؤلدۆرهجئک قارداش
یۆز قوْیدۇلا صحرایه، قان یاش الئییر گؤزلهر
قوْرخۇللا قارانلێقدا قاشدۇقجا3 بدهن تیترهر
هر دم اوْ کیچیک قارداش، آغلار اۇجادان سسلهر
گل غئیرهتیوه قۇربان، عبّاس-وْ-علیاکبر
باغرێم قارالێب بابا، رنگیم سارالێب بابا
گل دربئدهر اطفالون، چؤللـهرده قالێب بابا
دۇردۇ یارالێ قۇش تک، دۆشدۆ یوْلا یوْلاندێ
آغلاردێلا گئتدیکجه، صوبح اوْلدۇ ایشێقلاندێ
بیر عورهت اوْ اثناده، گؤردۆ اۆرهگی یاندێ
گتدی ائوه گؤز یاشلێ، باشلارێنا توْلاندێ
سۇ وئردی غذا وئردی، تا گۆن دوْلانێب باتدێ
بیر یئرده قۇجاقلاشدێ، یوْرقۇن بالالار یاتدێ
یاتدێ اوْ بؤیۆک قارداش، روح اۆچدۆ قانادلاندێ
رؤیاده گؤرۆب ناگه فانوس-ی-خودا یاندێ
پئیغهمبهر-ی-خاتهمدیر، شاههنشههی مرداندی
آمما اۇجا قامهتلی بیر شخص نومایاندێ
دیققهتله نظهر سالدێ، یاندێ اۆرهگ اوْدلاندێ
گؤردۆ آتاسێ مسلم، اؤز قانینه غلطاندێ
فوْرهن یۇخۇدان دۇردۇ، آز قالدێ چێخا جانێ
اوْل خێرداجا قۇربانه، کشف ائیلهدی رؤیانێ
الان بابامێ گؤردۆم، جیسمیندهن آخێر قانێ
بیز ترک ائدهریک بیلدیم، صبّاح بۇ دۆنیانێ
حاریث یۇخۇدان دۇردۇ، نیصف-ی-شب-ی-ظۆلمانێ
گؤردۆ اوْ قارانلێقدا، آغلار ایکی قۇربانێ
قانۇن-ی-محمّد ده واجیبدی مسلمانه
کافیرده اگهر اوْلسا رحم ائیلییه مئهمانه
بیر ظۆلم ائلهدی بیدین، اوْل خێرداجا قۇربانه
بیردهن دئدی وای بابا، لبلهر بوْیانێب قانه
اسدی یارالێ لبلهر، تر آخدێ جبینیندهن
یالواردێ امان ظالیم، اؤلدۆرمه یئتیمهم من
اوْل قانلێ دوْداقلاردان، یاندێم سسی قوْزاندێ
صوبح اوْلدۇ ایشێقلاندێ، حاریث قوْلۇ چێمراندێ
بیر جۆت بالاجا قارداش، وای قوْلا باغلاندێ
گلدی اوْ خانێم عورهت، باشلارێنا توْلاندێ
ایبراهیم اۆزۆن دۇتدۇ، اوْل عورهته یالواردێ
گل آخێر-ی-عؤمرۆمده، بیر کلمه سؤزۆم واردێ
الان باتارێق قانه، بۇ آخهر-ی-ساعهتدیر
وئردیک سنه چوْخ زحمهت، بۇ آخهر-ی-زحمهتدیر
بیر کلمه سؤزۆم واردێر، چوْخ غملی وصیّتدیر
بیر خێردا باجێم واردێر، گؤزلهر بیزی مدّتدیر
گؤندهر اوْ قارا بخته، القانه باتان جامه
بیر جۆت بالاجا کؤینهک، بیر جۆت یاشێل عمّامه
------------------------------
نام نوحه : جوشی محرم اثر : منعم اردبیلی
اخیامیــدهن آیــرێلـدێ، زهـرانـون اوْ دیلبــهنـدی
بیر خێرداجا قێز قاشدێ دالدان بابا سسلهندی
ائـی قلبیمـون آرامـێ، گـؤر دیـده تــرهم بـابا
بیکهس بالوْوام گؤزدهن قان یاش الـهرهم بابا
گئتمـه سـۇ آدێـن واللاه، بیرده دیمهرهم بابا
هئی سسلهدی جان بابا، قوْللارێن آچێب قاشدێ
گلـدی اوْ کفـهن گئیمیـش سولطانـه یاخۇنلاشدێ
راکیـب بـوْیانـۇب قـانـه، مرکــهبـده آچـۇب شههپـهر
سۆرعهتله گیـدور باشـدا، وار شـوْق-ی-علـی اکبـر
بیر سس ایشیدوب سالدێ، کشتی-ی-خودا لنگهر
دؤنـدی دالا بیـر بـاخـدێ، یاشیـلـه دوْلـۇب گـؤزلـهر
گل آغلامـا جـان بـالا، منـدهن سـوْرا آغـلارسـان
باشسێز بدهنیم گؤرسوْن15 مئیداندا قۇجاقلارسان
گلـدۇن نییـه بس گلـدون اوْلمـا بـالا عطشـانسان
سۇ یوْخ بابا دردیم وار، چێخمێش عطـهشیم یاددان
آیاندێ؟ بس دردوندئ باغرێمـێ ائتـدون قان
عــرض ائیلــهمـهرهم بابـا تــا دۆشمییـهسـن آتــدان
شاهێـن اتـهگیـن دۇتـدێعـرض ائتدی یانایانـه
گؤر یاشلێ قوْیۇب گئتمه، رحم ائت من-ی-نالانه
دۆشـدی آلـۇب آغـۇشـه اؤپـدی قــۇری لبـلـهردهن
بــۇ اؤپــدی اوْ القـانــی، پـــاک ائیـلــــهدی پـئیـکــهردهن
بیر سؤز دئدی یاش تؤکدی کیپریک سانێ گؤزلـهردهن
یـاندێــم باباجـان یــانـدێـــم، ائـــی وای بـــۇ بــلالـــهردهن
گئتسوْن منـی دۆشمهنلهر یالقۇز گؤرهجئک بابا
وای قـمچـــیلر آلتێنــدا شئمــر اؤلـدۆرهجئـک بابا
دردین دیـوب آغـلاردێ اوْل قـانـلـۇ کفـهن پـوشـه
شاهۇن غمی دریا تک موج ائتدی گلـوب جوشـه
توْپراق ایده اگلهشـدی مـؤحکـهم باسـۇب آغـوشـه
ناگه یۇمولۇب گؤزلهر، دینجـهلدی گیـدوب هوشـه
بیردهن دۇرۇب عرض ائتدی، دردون آلارام بابا
مانیع دگـولهموالـلاه، گئـت آغـلامـارام بابا
الـدهن منـی قـوْیمـۇردۇن ائـی دردی اوْلان دریـا
ایندی دئیـوسن دۇر گئت نه اوْلـدێ سبب بابا
عرض ائیلـهدی اینجیتدیـم عفـو ائیلـه منـی بابا
الان یــۇخــۇدا گـــؤردۆم گلمیشـدی آنـام زهــرا
امر ائیلهدی اینجیتمه مئهمانیمی قوْی گلسون
آغلاتمـا یـوْل اۆستـۆنده جانانێمـێ قوْی گلسـون
-------------------------------
هرچه دارم از تودارم مولا
عشاق جهان در طلب دیدن یارند ما در دو جهان عاشق دیدار حسینیم
نویسنده: رحیم سهرابی - ۱۳٩۱/۱٠/٢٩


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
Sarı gelin” – Akif İslamzade ساری گلین – عاکیف اسماعیل زاده
کوچه لره سو سپمیشم – رشید بهبودف Küçelere su sepmişem” – Reşid Behbudov
آذربایجان ترانه لری – کامیل جلیلوو Azerbaycan teraneleri” – Kamil Celilov
لزگینکا Lezginka
یاللی Yallı
زینب Zeynabi
نازیله Nazile
واغزالی Vağzalı
باشقالی Basqalı
روحانی – عاشیق ماهنی سی Ruhani” – aşıq mahnısı
بری باخ – زولفیه عبادوو Beri bax” – Zülfiyye İbadova
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
Filed under: آذربایجانی موزیک لر Azərbaycan müzikləri Etiketlənmiş: | küçələrə su səpmişəm mp3,sarı gəlin mp3,لزگی آهنگ,موزیک های آذربایجان,موسیقی آذربایجانی,یاللی دانلود,کوچه لره سو سپمیشم mp3,کوچه لره سو سپبیشم,آهنگ بری باخ,آذربایجان ترانه لری,بری باخ دانلود,ترانه کوچه لری سو سببیشم,دانلود آهنگ های آذری,دانلود آهنگ ساری گلین,ساری گلین دانلود


text:
بودور کیم آخیراجان بو جزیره ده قالاجاق .
بیر قیز آگهی سی : من بیر تحصیل کرده قیزام . گوزل . قارا قاش گوز . اینجه بئل . اندامیم موناسیب .
منه پول موهوم دئیل . ماشین و ائو ده ایسته میرم . آمما هئچ ایزدیواج قصدیم یوخدی بو آگهینی ده
یازدیم کی سیز یانا یانا قالاسیز
بیر اوغلان آگهی سی : من بیر تحصیل کرده اوغلانام . آخرین مدل ماشینیم وار . بیر آپارتمانیم وار و
بیر ویلام وار شمال دا . آی دا آزی ۱۰ میلیون درآمدیم دی خوش تیپم و قدی اوجا
ولی هئچ قیزلاردان خوشوم گلمز . آگهی وئردیم قیزلار قالسین یانا یانا
گوزلریوی دایورت اله دین قلبیمین اوستونه عیبی یوخدی . هئچ اولماسا ویبره دن چیخات تا بیر بئله
ئورگیمی تیتیرت مه سین .
بولورسن سنین و منیم گولماغیمیزین فرقی نه دی ؟ سن هر واقت شادسان گولورسن ولی من
هر واقت سن گولنده گولورم .
Filed under: تورکی اس ام اس و موبایل Türkcə sms və mobil zəngi Etiketlənmiş: | sms تورکی,آذری اسمس,آذربایجان دیلینده اس ام اس,تورکی اس ام اس لر,تورکجه اس ام اس


text:
آنا دیل - صمد چایلی
اینسان اوغلو آنا دیلدن آیریلماز ؛ ال دیرناقدان ، دیرناق الدن آیریلماز
تیكان گولو اؤز كامینا چكسه ده ؛ گول بولبولدن ، بولبول گولدن آیریلماز
داغین بئلیمارال لارا اویلاقد یر ؛ بئل مارالدان ، مارال بئلدن آیریلماز
دنیزلره صفا وئریر سونالار ؛ گول سونادان ، سونا گولدن آیریلماز
كلمه لره جان باغیشلیر دیل – دوداق ؛ دیل دوداقدان ، دوداق دیلدن آیریلماز
چك میضرابی گولسون قوپوز گولسون تئل ؛ تئل میضراب دان ، میضراب تئلدن آیریلماز
ائل اوغلویام ، من ائلینم ائل منیم ؛ ائل چایلی دان ، چایلی ائلدن آیریلماز
صمد چایلی


text:
موسیقی مجلسینین طرفه علامتلری وار
گوش قیل گور نئجه جانسوز حکایتلری وار
موسیقی ذوقینه اول کس کی، دهگیلدیر واقف
بو بساطین نه بیلیر، کیم نه شرافتلری وار
تاری، بیهوده حساب ائتمه، اگر عارفسن
گورکی، مهرولر الیندن نه شکایتلری وار
اودا بیر زلفی سیه دلبرین آلودهسیدیر
که صداسیندا پریشانلیق اشارتلری وار
خوار، ظّن ائتمه، ساکین، موسیقی خادملرینی
اونلارین ذوقینه گیر، گور نه نزاکتلری وار
موسیقی غم داغیدیر، ذوق وئریر انسانه
درک قیلماز بونی اونلار کی، سفاهتلری وار
شاعرین، موسیقی خادملرینین، رسّامین
اینجه دقتله دوشون، گور، نه مهارتلری وار
موسیقی ذوقی هلاکولره، تاثیر ائتمیش
اوخو تاریخی، دوشون، گور نه روایتلری وار
بعضی نادان نه بیلیر موسیقی ذوقین، واحد!
چونکی جاهلدیلر، اولدوقجا جهالتلری وار
علی آقا واحد


text:
یوللار سونو
بو یول لارین سونون آختارمایین کى جان توکولوب
و توپراغین دؤشو اوسته نه قدرى قان توکولوب
گلیب داراشدیلا بوردا قاریق قاریق زمى مه
آدام نه دیر ایراق اؤز دن دئیه ن قابان توکولوب
قاییتدیم آندا گورم کى نه گلدى بوغدالیغا
ایلاهى دؤز گؤرورم من؟فقط سامان توکولوب!
لپیر لپیر ایزى توتدوم تاپام قابان لارى من
بو دام و کتده بیله م کى نه قد چاپان توکولوب
دا قاضى میزده بیرلشیب اولارلا نیله مه لى
گئده نمیرم بیلیرم کى ناحاق قاپان توکولوب
دانیشمیرام داها آرتیق بیلیر بونو قلمیم
بو چرچُوه ده نه قدرى آدام ساتان توکولوب
‘بئداد’ چیخیب گئدیر آنجاق وصیتین ائشیدین
بو یول لارین سونون آختارمایین کى جان توکولوب


text:
نویسنده: رحیم سهرابی - ۱۳٩۱/۱٠/٢٩
شاعر : حیرانی اردبیلی
نام نوحه : استمداد حضرت علی اکبر(ع)
گل عُقابیدهن یێخێلدێم، بابا ارض-ی-کربلایـه
قالێـب اکبـرون آراده تئـز اؤزۆن یئتیـر هـرایه
اوْ گـۆلـه وارێمـدێ بنــزهر قێـرێلێبــدێ خـول بۇداقدان
سارالێبدێ شاخ-وْ-برگیم قان آخێر سۇسۇز دوْداقدان
نئجه گؤر دوچار-ی-خارهم، بابا دۆشمۆشهم آیاقـدان
گتیـریــب بـابـام پئیمبــر، ســۇ اؤزۆ سـۇسـۇز فدایه
اوْ قدهر وۇرۇبلا یاره، سۇ کیمی راواندێ قانێم
یارا یاره اۆسته دگمیش یارالاندێ خسته جانیم
منه گل ترحّم ائیله سنه وار فقط گۆمانیم
یئتیر ای اومید-ی-عالم، اۆزۆنۆ بۇ غم فزایه
من اوْ اکبرم جمالیم رُخ-ی-مصطفیٰیه بنزهر
گۆل-ی-گۆلشن-ی-پئیمبر، گۆل-ی-باصفایه بنزهر
گۆل سُرخ تک یایاقلار داغێلان دمایه بنزهر
اوْلۇ جاری قان یۆزۆمدهن گئدیرهم بۇ گۆن بقایه
سنی گؤزلۆر اکبر اوْغلۇن بیلیسهن جمالی سوْلمۇش
قان آخێب دوْلۇب عُذاریم نئجه بحر موجه دوْلمۇش
بلی کوکب-ی-امامت یۆزۆ احمرانه اوْلمۇش
گۆنۆ گؤزلئییر سیتاره، آخێرێ بۇ نئینوایه
بۇ صدانی شمس-ی-عزّت ائشیدهنده رنگی سوْلدۇ
گؤزۆنه چکیلدی پرده نئجه چیشمه آب دوْلدۇ
دۇتۇلۇبدۇ مئهر-ی-تابان، غمی بینهایت اوْلدۇ
دئدی فوری ذوالجناحی گتیرین گئدیم مینایه
اوْ شهین جمالی سوْلدۇ دوْلانێب دؤنۆبدۆ زرده
بیر الی بئلینده گلدی گؤرۆب اکبرینی یئرده
اوْدۇ شاه-ی-کربلانین اۆرهگی گلیبدی درده
بۇیۇرۇب منیمده آهیم چێخێب ایندی نُه سمایه
نئجه رزمگاهه گلدی گئدیب الدهن ایختیاری
بلی ذوالجناحین اۆستهن یئره دۆشدۆ انکساری
دئدی وای اوْغۇل کسیلدی آتاوێن داخێ قراری
یۆزۆ اۆسته تا سۆرۆننهم عمل ائیلهرهم وفایه


text:
مهسا 1369 دوغوملوسو، تورك ادبیاتی اوغروندا اؤزل اولاراق شعرده چالیشماسی ایل یاریما یاخیندیر. ایلك اؤیكوسونو بورادا اوخویورسونوز.
چین یوخو...
پاییزین
اورتانجیل آیی ایدی. آغاجلاردان تؤكولن خزللرین خیشیلتی سسی بیر یاندان و
كوچهنی بوروموش های-كوی ایسه بیر طرفدن اونو دئهشتلی یوخوسوندان آراییب "
یوووووخ" دییه چیغیریب دیكسیندی.
قان ترین ایچینده بوغولوردو سانكی، آناسی بیر لیوان سرین سو الینده باشینین اوستونه گلیب اوتوردو.
- نه اولوب آی بالا، یوخو گؤرموشسن؟!
ایلك
اؤنجه لیوانی آناسینین الیندن آلیب بیر نفسه باشینا چكدی اورهیی آغزینا
گلیردی، ایضطیرابلی باخیشلارینی آناسینین گؤزلرینه تیكیب قفیلدن اینجه
جیسمینی اونون قوجاغیندا یئرلشدیردی:
- هه آنا، یوخو گؤرموشم، قورخولو و داریخدیریجی بیر یوخو...!!!
آنا
سی اونو ایستهمدن قوجاغیندان قوپاریب،" اولسون ترلانیم اینشاللاه خئیردی،
دور آیاغا ال-اوزووه سو وور یوخونو دئنن سویا گئتسین... دور
بالامسان! دئیه قیزینین آلنیندان اؤپوب یئریندن قالخدی.
ترلان آناسینین اتهییندن یاپیشاراق "یوخ آنا گئتمه قورخورام، دییه سیزیق-سیزیق سیزیلدادی.
آنا گئری دونهرك یئنی دن دوردوغو یئرینده اوتوروب ترلانین كیچیك اللرینی الینه آلیب تعجوبله سوردو:
-ترلاااان آی قیز سنه نه اولوب؟!! اولسون دا بیر یوخودو، داریخدیریرسا دئنن شاید اورهیین دینجلسین، یوخسا بوراخ گئتسین.
-هه آناجان سن دوز دئییرسن، دئسم یاخشی اولار... آنا یانی دئسم داها بیر ایتیفاق توشمهیهجك؟
-ترلاااااان
... قیزا نه ایتیفاقی؟ اینشااللاه كی بیر شئی اولمایاجاق، هله یوخونو دئ
گوروم بو نمنه دی منیم ترلانیمی بو قدهر پریشان ائدیب؟ دییه، قیزینین
پریشان ساچلارینی تومارلایاراق گولومسوندو.
ترلان اؤزهرینده كی یورغانی بیر یانینا توللایاراق دیزی اوستو یئرینین ایچینده اوتوردو:
- یوخومدا گؤردوم ائویمیزین قاباغینداكی قبریستانلیغداییق منم، اولدوزدو بیرده ....
ائله بو آندا حهیهطلرینین قاپیسی چالیندی و اونون آردینجا ایپك خالانین های-كویو آوادانلیغی سوردو...
-جئیران... های جئیران ائودهسن؟ ترلان...
جئیران قیزینی یالقیز بوراخیب " آللاه اؤزون بویونوموزو خئیر ائله" دییه حهیهطه سیچیرادی.
-بلی، سالام ایپك خالا گون آیدین، كئچ گل ایچهری داااا...
ایپك خالا تؤوشویه-تؤوشویه گلیب آغیرلیغینی سكی اؤزهرینه سردی ...
- خئیر اولا آرواد، یوخسا بیر شئی اولوب؟ جئیران دئدی.
ایپك خالا یورغونلوغونو آزالداندان سونرا دئدی:
- نه
اولاجاق آخی آی بالا، كنده های دوشوب حاج ایرضانی شهرده ماشین آیاغلاییب
یازیق كیشینی بیماریستانا یئتیشدیرینجك یولدا جانی چیخیب، ایندیسه مردم
قبریستانا توپلاشیبلار بئله كی دئییرلر ائلهبیل آغ ساققاللار گئدیبلر شهره
جنازهسینی گتیرهلر...
جئیران آغزی آچیق الینی الی اؤزهرینه ووروب دئدی:
-دوغوردان؟
آللاه اكبر...بئناوا كیشی، بیر عؤمور دونیا مالیندان یاریمادان عابیرلی
یاشامیشدی، دا دئنن دورنانین ائوی ییخیلدی دااا، بیر خانیم اوچون كیشیسیزلیك اوشاقلار اوچونده آتاسیزلیق چوخ بؤیوك درددیر ایپك خالا!
ایپك باشیلا جئیرانین سؤزلرینی تصدیق ائدهرك دئدی:
- هه
بالا یامان درد دیر یامان، ائله ایندی سیزه گلنده قیزننه قارشیما چیخدی
دورنانین حالین سوروشدوم دئییر كی یازیق آرواد حهیهطین اورتاسیندا
بالالارینی باغرینا باسیب تكینه هؤنكورور.
جئیران ایپك خالانین سؤزلرینی ائشیتدیكجه دولوخسوناراق اسیملی سسی ایله دئدی:
- آی
ترلان خالا بو زاماندا ایكی قیز اوشاغینی تك باشینا بؤیودوب امرازییا
گتیرمك هر آروادین ایشی دئییل كی، آللاه اؤزو دورنایا اولدوقجا صبیر
وئرسین، دئییرم بو ایللرده دیغلاماسا یاخشیدی.
ایپك خالا سانكی ناراحات اولاراق اوزونو جئیرانا چئویریب دئدی:
- آی
جئیران بو سؤزلری كیمه دئییرسن منیكی اونبئش ایلدی باشیمین سایهسی
كیلیب!؟ دورنانی من یاخشی دوشونهرم، دییه اللرینی گؤیه قالدیریب اوركدن
دوعا ائتدی:
- آللاه اؤزون بئله بلالاردان اوزاق ائت هامینی، منیم بیردنه
اوغلوم اوختایدا هابئله، اودا غریبدی، اودا بیر تیكه حالال چؤرك قازانماغا
اؤتور ایللر بویو عائیلهسیندن اوزاق اورادا جان چورودور... عائیلهمین
گؤزو اونون الینه تیكیلیبدی ... اونودا اؤز قانادینین آلتیندا ساخلا...
دییه آغلاییردی.
بو آندا ترلان حهیهطه چیخیب یاواشجاسینا سو حوووضا ساری
یؤنلدی... سانكی ایپك خالانین اونو گؤرمهیینه حالی یوخویدو. سو شیرین آچیب
و اؤز اوشاقلیق دونیاسیندا یوخوسونو سویا سؤیلهییركی آناسی دئمیشكن سویا
گئتسین...
یوخومدا گؤردوم منم، اولدوزدو و ...بیرده كیم ایدی؟ ایستك
ایدی یوخسا سونا؟! اوچوموز ایدیك! ائومیزین اؤنوندهكی قبریستانلیغدا
اویناییردیق همشه كی كیمین، آمما باشقا بیر شكیلده، باشقا بیر گئییمده...
دییه حووضون دورولوغوندا اوزهن بالیقلارا دونوخوب ایستهمهدن یوخوسونا
آپاریلدی.
" بیر قادینین هارایی كوچهنی بوروموشدو و كولهیین قورخونج اولاییش سسی بوتون ائولره و كندین هر یئرینه یاییردی ها... را... یی!
یوخولو
اولدوغونا گؤره یالنیز، قونشولارینین كیچیك قیزی و هابئله اؤزونون اویون
یولداشینین اؤلمهیینی، حهیهطلرینی قوجاقلامیش قوجا قارینین پیرتلاشیق سسیندن
دینلهمیشدی. كندین هامیسی بیر آروادین ییخیلمیش ائوینه ییغیشیردیلار اودا تلهسیك یوخودان دورموش یولداشینین سیزیلتی سسینی ایزلهدیكده بولاغا
دوغرو یؤنلدی.
بولاق باشیندا ایینه آتماغا یئر یوخویدو آمما بیر
تهرلیكله آداملاری بیر-بیریندن آراییب قونشو قیزینین نئجه یویولماغینی گؤرمك
ایستهییردی و گؤردو... اؤزوده نه گؤرمك!
ایلك آیاقلارینی بؤیوموش
گؤردو، حاج ایرضانین آیاغلاری كیمین. قارینینی شیشیب و كؤپولموش بویو دولو
آناسینین قارنینا قدهر و هله صیفهتینده آغ-آپپاق ایپكلی باشقا بیر
شئیلر بیتمیش...!!!
بونلاری گؤردوكجه قورخودان آز قالیردی اؤزونو
بولاسین، هاوانین قیزغینلیغیندا اسیم-اسیم اسیردی، سانكی اؤلومون سویوغلوغو
جانینا هؤپوبموش قیزی دوندورماق ایستهییردی.
قورخوسوندان اؤزونو او ایزدیحاملیقدان قوپاراراق ائولرینه ساری آددیملادی.
دلی بیریسی كیمی اؤزویله دانیشیردی:
- بیلیرم،
بو قیز چوخداندیر اؤلوب، گؤرمهدین نئجه شیشیب-هؤرولموشدو، یازیق قیزی
سانكی بوزخانادا ساخلامیشلار، سویوقلوغو منیده اوشودوردو... اونون اؤلوموندن
نئچه واختلار كئچمیش، یادیمدادیر قاری ننه اؤزو دئییردی اؤلهن كیمسهنی
واختیندان گئج باسدیرسانا گئتدیكجه شیشهر... قالدیقجا قوخویار...! دییه
ماوی گؤزلری ایسلانیردی.
بو فیكیرلرین درینلییینده بوغولموشدوكی بیر
سیزیلتی سسی اونا بیر كندیر ایپ اولاراق او درینلیكدن ائشییه چكدی.
سیزیلتییا یاخینلاشدیقجا قورخولارینا آرتیردی آمما، ائولرینه گئتمهك اوچون
او یول ایله گئتمهیی گركیریدی .
-ترلان...! بیریسینین حزین سسی كوچهنین سوكوتونو پوزدو.
ترلان
سسینن تانیش اولدوغونو دویاراق آیاقلاری كئییب تام حیسسهلری اؤلدو سانكی،
گئرییه دؤنمهیین ایضطیرابی آز قالیردی كیچیك اورهیینی پارتلاتسین...
ترلان... یئنه مندن كوسوبسن؟! دییه اللرینی اونون چییینینه آتدی.
قیز
گئری دونركن بیر بویو قیسالمیش، آریق و اینجه بئللی و صیفهتی سانكی آی
ایشیقلیغی اولان قیز جیغازینی گؤررك باغیردی "یووووووخ" ....
- ترلان...
آی قیز هارداسان؟ او سویو باغلا باری، اوكی بایاقداندان اورادا اوتورموشسان
نه ایسه؟ گون اورتا ائلهدین دای اولماسا دور گل صوبحانهنی یئه دا... من
ایپك خالایلا گئدیرم قبریستانا حاج ایرضانی شهرده ماشین ووروب... ایندی
جنازهسین گتیریرلر، آتاندا یوخدو گئتمسهم عاییب اولار...! جئیران سكی
اوزهریندن باغیردی.
ترلانی سانكی ایلان سانجسین، یئریندن بئله
قالخدیكی آز قالمیشدی حوضوضا توشسون. یئریندن دیك دوروب آناسینین یانینا
گلیب تعجوبله سوردو:
-آنااااا...كیم اؤلوب؟ حاج ایرضا عمی؟؟!! ایستكین آتاسی؟!
جئیران قارا چادراسینی باشینا آتاركن" هه قیزیم حاج ایرضا عمی... ایستهیین آتاسی" دییه حیطدن ائشییه چیخدی!!!
******
پاییزین اورتانجی آیی ایدی...
بولاغ
باشیندا ایینه آتماغا یئر یوخدو... سانكی بیر آیاغی یئكه، قارنی كؤپولموش و
آغ-آپپاق ایپك ساققالی اؤلونو یویورلار، بولاغین سویو سویوقلولوغدان
قیروولانیب و بیر قیسسا بویلو قیز جیغازی گؤز یاشلارینی سیزیلداییر كوچهلرین قولاقلارینا و بیر قادینین ها ...را ... یی چؤكور كند چؤللویونه و
دومانلانیر گدیكلر...
خییوو- پاییز -1391


text:
كؤچوروب اویغونلاشدیران: بولاق
شهرین هر یئرینده توپا-توپا آداملار واردی. اونلار سئوینیر، آتیلیب-دوشور، بیر-بیرینی قوجاقلاییب تبریك ائدیردیلر. ائله بیل اونلاری هلیكوپترله یاپیشقان محلول كیمی گؤیدن یئره توللاییبلار، گونشین آلتیندا قالیب قورویاندان سونرا یاپیشدیقلاری یئردن قوپوبلار.كوچهلر سینیق بطریلر، پیوه بانكالاری بوش سیگار قوتولاری، گونهباخان دنهلرینین قابیقلاری ایله دولو ایدی. كیم آغزینی آچیردی ایچیندن سؤز هورراسی تؤكولوردو. آداملار بیر-بیرینین اوزونه توپوره-توپوره دانیشیردیلار. یوخ، اونلار بونو قصداً ائتمیردی، سادهجه، سئویندیكلریندن توپورجك ایفادهلردن قاباق ائشیه چیخیردی. اما بیری ده الینی آتیب اوزونو سیلمیردی، یادا الینی او بیریسینین اوزونه آتیب اونا «آدام بالاسی كیمی دانیش» دئمیردی.ائله هامی فیزیكی اولاراق آدام بالاسی ایدی. هامی فیزیكی اولاراق آدام بالاسینا چئوریلمیشدی. اونلار دوشونوردولر كی، داها ایت كیمی هورمهیهجك، آت كیمی كیشنهمهیهجك، دوووز كیمی میریلدامایاجاقلار. دوزدو، میدانا ایت كیمی، آت كیمی، دوووز كیمی گلنلر ده واردی. آدام بالاسینا چئوریلَن آداملار اونلارین قاباق آیاقلارینی دهییشن اللریندن توتوب یوخاری قالدیریر، باشلارینی سیغاللاییب، آنلاتمایا چالیشیردیلار كی، داها او گونلر آرخادا قالدی.قارنی بورنونا دهیَن كیشی یئنیجه آداما چئوریلهنلرین آراسیندان چیخیب الینده توتدوغو بطرینی باشینا وورا-وورا «او گونلر آرخادا قالدی»یا ریتم توتماغا باشلادی. بو كیشی هامینین یئرینه دانیشا-دانیشا اویناییردی، اوینایا-اوینایا اوخویوردو. آرادا دومبالاق دا آشدی. او قدر جوشا گلدی كی، آریقلیغیندان بوستان مترسكینه اوخشایان بیرینین یاخاسیندان توتوب آغزینا ضَربله كلله ووردو. بوستان مترسكینین قاباق دیشلریدن بیری قیریلدی، آلت دوداغی جیریلدی، بورنوندان قان آچیلدی. اما نه اولسون، دئ، بو بدبخت جیققیرینی چیخاردیمی؟.. ننهم دئمیش، آ توبه... عكسینه، هیریلداماغا باشلادی. سئوینجین گوجو او قدر بؤیوك ایدی كی، ضربهلر، آغریلار اونون آیاغینین توزو دا اولا بیلمزدی. یارالی مترسك جیریلمیش دوداغینی آزجا سییرتمیشدی كی، جاماعات اوغولداماغا باشلادی. «هوررا»، «دؤزولو كیشیلره عشق اولسون» شوعارلاری میدانی سیلكهلهدی.سونرا آداملار توپا-توپا اورا-بورا قاچماغا باشلادیلار. آرالاریندا اوچانلار دا اولدو. اوچدولار-اوچدولار، هوندور بینانین دامینا قونوب، بیر آغیزدان قیشقیردیلار: «او گونلر آرخادا قالیب».كیمسه اورتایا تكلیف ده توللادی. اؤلكهنین آدی «او گونلر آرخادا قالیب» اولسون. اول آرایا سوكوت چؤكدو. بو دفعه ده ایلك اولاراق میدانا همین كلله چیخدی. دئدی كی، مومكون دئییل. اؤلكهنین آدینی دَییشمهیه احتیاج یوخدو. سببینی ده بئله آنلاتدی كی، اؤلكهنین ایندیكی آدی پوئتیكدی. بو آدا شعرلر یازماق، ماهنیلار بستهلهمك، مئیخانالار دئمك اعلا یاراشیر. اونا یئربهیئردن دستك وئردیلر. خور باشلادی:-هله گؤرهجهییمیز گونلر قاباقدادی. آغساققالیمیزی، آغبیرچهییمیزی سئچهجهییك، اونلارین شنینه شعرلر دئیهجهییك، نغمهلر اوخویاجاغیق. تلویزیونلاریمیز، قزئتهلریمیز اولاجاق، اؤز دیلیمیزده دانیشاجاغیق، اؤز دینیمیزده اؤلهجییك. بوندان سونرا دئیهجهییك، گولهجهییك، یئیهجهییك، ایچهجهییك. كئف ائدهجهییك.سونونجو ایفاده - «كئف ائدهجهییك » ائله گورولتولو سسلهندی كی، بایاقدان آغاجین آلتیندا یاتان اللی-اللیبئش یاشلاریندا كیشی باشینی قالدیریب، آلچاق سسله بیرجه بونو دئیه بیلدی:-ائله او پیسدی كی، هامیمیز كئف ائلهمیی دوشونوروك.والسلام. كیشینی یوخا چیخاردیلار. بوستان مترسكینه كلله آتدیغی اوچون «كلله» لقبی قازانان آدام آغاجین آلتینداكی همجینسینه هوجوم ائتدی. اونون قارشیسیندا دیزلرینی یئره قویوب، جمعی بیر كلله ووردو. دئیهسن، كیشی ائله بو كللهدن كئچیندی. اؤلونون اوستونه قاریشقا كیمی دولوشدولار. دیدیك-دیدیك ائدیب، كیشینی یوخا چیخاردیلار. سانكی بئله بیر آدام یئرلی-دیبلی اولماییب.ایرمی ایل كئچدی. كلله قوجالیب اؤلدو، بوستان مترسكی ایتكین دوشدو. قافییهسی «جان» اولان شعرلر ایتدن، آتدان، دوووزدان آداما چئوریلهنلرین قانلا باشلایان حكایهسینه نقطه قویدو. آداملار یئنه كوچهلره چیخدیلار. هامینین قوجاغیندا باشی بدنیندن یئكه ایرمی یاشلی اوشاق واردی. اوشاغین بوینوندان اعلان آسیلمیشدی. اوستونده یاری كیریل، یاری لاتین حرفلری ایله یازیلمیشدی:«ساتیلیر».دوربین چیینینده ساققالی آغارمیش كیشی باشی بدهنیندن بؤیوك اولان و ایرمی یاشا چاتمالارینا باخمایاراق، هله ده یئریه بیلمهیَن بو اوشاقلارین هامیسینی تانیییردی. ایرمی ایل اول باخ ائله بو دوربین ایله اونلارین دونیایا نئجه گلدییینی لئنته آلمیشدی. او، ایندی ده اؤز ایشینده ایدی. بیردن دوربینه آداملارین قوجاقلاریندان اوشاقلارینی گؤتوروب، اونلارین یئرینه همین قوجاقلارا كاغیذ پوللار باسان بیر نفر توش گلدی. ساققالی آغ كیشی اونو ایزلهمهیه باشلادی. بو آدام اوشاقلاری قوجاقلاردان گؤتوروب، الیندهكی توربالارا دولدوروردو. هر توربایا بئش اوشاق یئرلهشیردی. ائله كی، توربالار دولدو، آغیزلارینی باغلاییردی. آرالاریندا مسافت اولماق شرطی ایله اطراف بئله توربالارلا دولو ایدی. اوشاق ییغان ایشینی بیتیرهن كیمی، میدانا یوك ماشینلاری گلدی. ماشینلار معاصر دؤورون استحصالی اولسادا، اونلاردان دوشهنلر معاصر آداملارا اوخشامیردیلار. بویلاری تخمیناً اوچ مئتر اولان مخلوقلارین باشلاریدا بوینوزلاری، آرخالاریندا قویروقلاری واردی. تكجه اللری و آیاقلاری گؤرونوردو. باشقا اعضالارین یئرینده گؤزه هئچ نه دیمیردی. اونلار بیر گؤز قیرپیمیندا توربالاری ماشینلارا یوكلهییب، ائله یوخا چیخدیلار كی، حتی دوربینه دوشمهدیلر.میدان بوشالدی. قوجاقلاری بوشالان آداملار بیر آغیزدان دریندن نفس آلدیلار.شهرین هر یئرینده توپا-توپا آداملار واردی. اونلار سئوینیر، آتیلیب-دوشور، بیر-بیرینی قوجاقلاییب تبریك ائدیردیلر. ائلهبیل اونلاری هلیكوپتر یاپیشقان محلول كیمی گؤیدن یئره توللاییبلار، گونشین آلتیندا قالیب قورویاندان سونرا یاپیشدیقلاری یئردن قوپوبلار.ساققالی آغ كیشی دوربینی سؤندوردو. ائله چیینیندهجه ایرمی ایل اول دیدیك-دیدیك ائدیلیب یوخا چیخان كیشینین اوتوردوغو آغاجین آلتینا گدی. دیدیك-دیدیك ائدیلهن كیشینین نئجه یوخا چیخدیغینی عكس ائتدیرهن اؤزو چكدیی تصویره بو ایللر عرضینده دفعهلرله باخمیشدی. اونون هانسی جملهدن سونرا دیدیلدیینی بیلیردی. غیری-ایختیاری، بلكه ده ایختیاری همین جملهنی تكرار ائتدی: "ائله او پیسدی كی، هامیمیز كئف ائلهمهیی دوشونوروك». باشینی قالدیراندا آداملارین اونا قارشی هوجوما كئچدییینی گؤردو. دوربینی ایشه سالیب، آغاجین الی چاتان بوداغیندان آسدی.اونو دا دیدیك-دیدیك ائدیب یوخا چیخاردیلار. حادثه دوربینین یادداشینا كؤدو. او یادداش كیمینسه الیندهدی. آختاران یوخدو دئیه هله كی، تاپیلمیر.
Azadlığını satanlar - HEKAYƏ
Küçələr sınıq butulkalar, pivə bankaları boş
siqaret qutuları, günəbaxan tumlarının qabıqları ilə dolu idi. Kim ağzını
açırdı içindən söz horrası tökülürdü. Adamlar bir-birinin üzünə tüpürə-tüpürə
danışırdılar. Yox, onlar bunu qəsdən etmirdi, sadəcə, sevindiklərindən tüpürcək
ifadələrdən qabaq bayıra çıxırdı. Amma biri də əlini atıb üzünü silmirdi, yaxud
əlini o birisinin üzünə atıb ona "adam balası kimi danış” demirdi.
Elə hamı fiziki olaraq adam balası idi. Hamı
fiziki olaraq adam balasına çevrilmişdi. Onlar düşünürdülər ki, daha it kimi
hürməyəcək, at kimi kişnəməyəcək, donuz kimi mırıldamayacaqlar. Düzdü, meydana
it kimi, at kimi, donuz kimi gələnlər də vardı. Adam balasına çevrilən adamlar
onların qabaq ayaqlarını əvəz edən əllərindən tutub yuxarı qaldırır, başlarını
sığallaylb, izah etməyə çalışırdılar ki, daha o günlər arxada qaldı.
Qarnı burnuna dəyən kişi yenicə adama çevrilənlərin
arasından çıxıb əlində tutduğu butulkanı başına vura-vura "o günlər arxada
qaldı”ya ritm tutmağa başladı. Bu kişi hamının əvəzinə danışa-danışa oynayırdı,
oynaya-oynaya oxuyurdu. Arada dombalaq da aşdı. O qədər cuşa gəldi ki,
arıqlığından bostan müqəvvasına oxşayan birinin yaxasından tutub ağzına zərblə
kəllə vurdu. Bostan Müqəvvasının qabaq dişlərindən biri qırıldı, alt dodağı
cırıldı, burnundan qan açıldı. Amma nə olsun, de, bu bədbəxt cınqırını
çıxardımı?.. Nənəm demiş, a tövbə... Əksinə, hırıldamağa başladı. Sevincin gücü
o qədər böyük idi ki, zərbələr, ağrılar onun ayağının tozu da ola bilməzdi.
Yaralı Müqəvva cırılmış dodağını azca səyirtmişdi ki, camaat uğuldamağa başladı.
"Ura”, "Dözümlü kişilərə eşq olsun” şüarları meydanı silkələdi.
Sonra adamlar topa-topa ora-bura qaçmağa
başladılar. Aralarında uçanlar da oldu. Uçdular-uçdular, hündür binanın damına
qonub, bir ağızdan qışqırdılar: "O günlər arxada qalıb”.
Kimsə ortaya təklif də tulladı. Ölkənin adı
"O günlər arxada qalıb” olsun. Əvvəl araya süküt çökdü. Bu dəfə də ilk
olaraq meydana həmin Kəllə çıxdı. Dedi ki, mümkün deyil. Ölkənin adını dəyişməyə
ehtiyac yoxdu. Səbəbini də belə izah etdi ki, ölkənin indiki adı poetikdi. Bu
ada şeirlər yazmaq, mahnılar bəstələmək, meyxanalar demək əla yaraşır. Ona yerbəyerdən
dəstək verdilər. Xor başladı:
-Hələ görəcəyimiz günlər qabaqdadı.
Ağsaqqalımızı, ağbirçəyimizi seçəcəyik, onların şəninə şeirlər deyəcəyik, nəğmələr
oxuyacağıq. Televiziyalarımız, qəzetlərimiz olacaq, öz dilimizdə danışacağıq,
öz dinimizdə öləcəyik. Bundan sonra deyəcəyik, güləcəyik, yeyəcəyik, içəcəyik.
Kef edəcəyik.
Sonuncu ifadə - "kef edəcəyik” elə
gurultulu səsləndi ki, bayaqdan ağacın altında yatan 50-55 yaşlarında kişi
başını qaldırıb, alçaq səsələ bircə bunu deyə bildi:
-Elə o pisdi ki, hamımız kef eləməyi
düşünürük.
Vəssalam. Kişini yoxa çıxardılar. Bostan Müqəvvasına
kəllə atdığ üçün "Kəllə” ləqəbi qazanan adam ağacın altındakı həmcinsinə
hücum etdi. Onun qarşısında dizlərini yerə qoyub, cəmi bir kəllə vurdu. Deyəsən,
kişi elə bu kəllədən keçindi. Ölünün üstünə qarışqa kimi doluşdular.
Didik-didik edib, kişini yoxa çıxardılar. Sanki belə bir adam yerli-dibli
olmayıb.
20 il keçdi. Kəllə qocalıb öldü, Bostan Müqəvvası
itkin düşdü. Qafiyəsi "can” olan şeirlər itdən, atdan, donuzdan adama
çevrilənlərin qanla başlayan hekayətinə nöqtə qoydu. Adamlar yenə küçələrə
çıxdılar. Hamının qucağında başı bədənindən yekə 20 yaşlı uşaq vardı. Uşağın
boynundan elan asılmışdı. Üstündə yarı kiril, yarı latın hərfləri ilə
yazılmışdı:
"Satılır”.
Kamera çiynində saqqalı ağarmış kişi başı bədənindən
böyük olan və 20 yaşa çatmalarına baxmayaraq, hələ də yeriyə bilməyən bu
uşaqların hamısını tanıyırdı. 20 il əvvəl bax elə bu kamera ilə onların dünyaya
necə gəldiyini lentə almışdı. O, indi də öz işində idi. Birdən kameraya
adamların qucaqlarından uşaqlarını götürüb, onların yerinə həmin qucaqlara
kağız pullar basan bir nəfər tuş gəldi. Saqqalı ağ kişi onu izləməyə başladı.
Bu adam uşaqları qucaqlardan götürüb, əlindəki torbalara doldururdu. Hər
torbaya 5 uşaq yerləşirdi. Elə ki, torbalar doldu, ağzılarını bağlayırdı.
Aralarında məsafə olmaq şərti ilə ətraf belə torbalarla dolu idi. Uşaq yığan
işini bitirən kimi, meydana yük maşınları gəldi. Maşınlar müasir dövrün
istehsalı olsa da, onlardan düşənlər müasir adamlara oxşamırdılar. Boyları təxminən
3 metr olan məxluqların başlarında buynuzları, arxalarında quyruqları vardı. Təkcə
əlləri və ayaqları görünürdü. Başqa əzaların yerində gözə heç nə dəymirdi.
Onlar bir göz qırpımında torbaları maşınlara yükləyib, elə yoxa çıxdılar ki, hətta
kameraya düşmədilər.
Meydan boşaldı. Qucaqları boşalan adamlar bir
ağızdan dərindən nəfəs aldılar.
Şəhərin hər yerində topa-topa adamlar
vardı.Onlar sevinir, atılıb-düşür, bir-birini qucaqlayıb təbrik edirdilər. Elə
bil onları vertalyotla yapışqan məhlul kimi göydən yerə tullayıblar, günəşin
altında qalıb quruyandan sonra yapışdıqları yerdən qopublar.
Saqqalı ağ kişi kameranı söndürdü. Elə
çiynindəcə 20 il əvvəl didik-didik edilib yoxa çıxan kişinin oturduğu ağacın
altına gəldi. Didik-didik edilən kişinin necə yoxa çıxdığını əks etdirən özü çəkdiyi
görüntüyə bu illər ərzində dəfələrlə baxmışdı. Onun hansı cümlədən sonra
didildiyini bilirdi. Qeyri-ixtiyari, bəlkə də ixtiyari həmin cümləni təkrar
etdi: "Elə o pisdi ki, hamımız kef eləməyi düşünürük”. Başını qaldıranda
adamların ona qarşı hücüma keçdiyini gördü. Kameranı işə salıb, ağacın əli
çatan budağından asdı.
Onu da didik-didik edib yoxa çıxardılar.
Hadisə kameranın yaddaşına köçdü. O yaddaş kiminsə əlindədi. Axtaran yoxdu deyə
hələ ki, tapılmır.
İmza: Ceyhun Musaoğlu


text:
باشلانیب حسینین غم گونو هرایه، یا محمدا گل غم گونو هرایه
باغلانیب سو یولو ناگیران عیاله، یا محمدا گل غم گونو هرایه
محرم باشلانیر
حاج اصغر احمدیان خسروشاهی
ای شیعه حسینون گینه باشلاندی عزاسی
بو غمده تؤکر گؤزیاشی رخساره آناسی
عشق اهلی گئییب قاره اورهکلرده الم وار
آغلیر هامی گؤز یاشی تؤکور محنت و غم وار
هر یئرده غم آثاریدی بیر قاره علم وار
وار علتی یاغمور کیمی غم اوسته یاغیر غم
ذیحجه چیخیب تازهلنیب ماه-ی-محرم
بو غمده حسینیلرین هر آن گؤزو آغلار
دیللرده حسین وای اولو هردم سؤزو آغلار
باشیندا قارا حضرت-ی-زهرا اؤزو آغلار
جنتده قوروب اوغلونا بیر مجلیس-ی-ماتم
گؤز یاشی تؤکر حضرت پیغمبر-ی-خاتم
بو آی دوشوب ای شیعه حسین باشی بلایه
بو آی یئری وار کون-و-مکان گلسه نوایه
قوناق چاغیریبلار او شهی کرب-و-بلایه
چوخ نامه یازیب کوفهلیلهر دعوت ائدیبلر
قوناق چاغیرانلار نئجه گؤر حورمت ائدیبلر
ازل ازونه سو یولونو باغلادی اعدا
سولدو سوسوزوندان سارالیب گولشن-ی-طاها
بولبول کیمی گلدی بالالار نالیه اما
موج ائتدی فراتین سویو صحرالره آخدی
خیردالار بالالار آغلادی حسرت گؤزو باخدی
اسدیریدی سموم-ی-ستمی لشکر کینه
یاندی سوسوزوندان گول-ی-گولزار-ی-مدینه
بنزهردی ساری بیر گوله روخسار-ی-سکینه
اوخشاردی علی اصغره دیلده سؤزو ای وای
آغلاردی دییهردی سود امهر قارداشا لای لای
نه تک سو یولون باغلادیلار فرقه-ی-عدوان
اوچ گون دئمیرهم اهل-ی-حرم قالدیلا عطشان
اما دئییرهم وئردی حسین اکبری قوربان
دوغراندی او صحراده سوسوز مظهر-ی-طاها
وار حقی تؤکه گؤز یاشینی قبریده لیلا
عباسیده یوز قویدو فراته سو گتیرسین
لب تشنهلرین زخم-ی-دلین بلکه بیتیرسین
بیر مشک سو، قوروموش لب-ی-اطفاله یئتیرسین
سو وئرمهدی شام اهلی گؤزو اشکیله دولدو
اوخلاندی سو مشکی ایکی قوللار قلم اولدو
بیر یاره دگیب اولمادی یاراسی قیامه
اتدان نئجه دوشدو یازا شرم ائیلیری خامه
تؤکدو گؤزونون یاشینی اوز توتدو خیامه
عرض ائیلهدی قان ائتدیله گؤز یاشیمی قارداش
تئز گل کسیر اون یئددی نفر باشیمی قارداش
منبع:
شمیم عاشورا
یادگار
حاج اصغر احمدیان خسروشاهی
جلد اول


text:
" اولوسلار آراسی آنادیلی گونو" نو اونوتمایاق !
" اولوسلار آراسی آنادیلی گونو" نو اونوتمایاق !
اجتماعی شبکهلرین گونو گوندن گلیشمهسینی دونیانین بو گونکو دورومونون بیر ضرورتی حساب ائتسَکده ، اونون ضررلرینی ده گؤز اؤنونه آلمالییق .
بو شبکه لردن دوغرو - دوزگون یولدا استفاده ائتمهسک ، اوندان فایدالانماغی یالنیز بیر اویونجاق حدّینه ائندیرمیش اولاریق و چیگنیمیزده اولان آغیر میلّی وظیفه لری اونودوب اونون یئرینه باشیمیزی اویونجاغا بنزَر ایشلرله مشغول ائتمیش اولساق چوخ اودوزموش اولاریق .
" اولوسلار آراسی آنادیلی گونو" نه یعنی فوریهنین 21 ی و اسفند آیی نین 2 سینه یالنیز 36 گون قالدی ، بیز ائله بو گوندن باشلایاراق آنادیلی گونونده و بوتون شهرلریمیزده بو گونله باغلی برنامهلر کئچیرمهیه لازیمی ایشلر گؤرمهیه اقدام ائتمهلییک .
بیز مدنی یولدا چالیشماغیمیزی ثابت ائتمک اوچون آنادیلی گونونده و هئچ بیر سیاسی موضوعا قاتیشمادان یالنیز " آنا دیلی " ایله باغلی برنامه لر کئچیرمهیه مجّوز آلماق اوچون بوتون شهرلریمیزده مسئول ادارهلره ( فرمانداری ، ارشاد اسلامی و یا ... ) گئدیب موجوز آلماغا اقدام ائتمه لییک ؛ اگر بو آچیق - آیدین تقاضامیزا مثبت جاواب وئریلرسه " آنا دیل " حاقّیندا و آرام بیر فضادا برنامه اجرا ائتمکدن یاخشی نه اولا بیلرکی !
اگر بو حُسن نیّتلی ایستهییمیزه مثبت جاواب وئریلمهسه ، حاق سسیمیزی دونیایا یایماق بیزیم وجدان بورجوموزدور.